Ustoličenje patrijarha odloženo za jesen - Komentari\nUstoličenje patrijarha odloženo za jesen\n1 utorak, 02 mart 2010 07:39\n2 utorak, 02 mart 2010 09:47\n3 utorak, 02 mart 2010 13:14\nDa li se šta sprema na Kosovu, ne znam, ali je očigledno da ovakvo stanje gde je srpska vlast digla ruke od Kosova a da Srbi tamo koliko toliko upravljaju na severu ne može trajati večno.\nZato treba anestezirati narod u Srbiji da niko ne zucne ako se šta desi, kao što je Milošević uradio sa Krajinom. Sećate se, i onda mir nije imao cenu da bi Srbija bila bomardovana nepune četiri godine posle toga. Srpska vojska će se staviti u pripravnost samo da bi bi branila režim u Beogradu, već viđeno. Očekujem i najoštriju osudu od strane vlasti i pozive međunarodnoj zajednici da spreči nasilje.\nNe sumnjam uopšte da je Sinod saučesnik u tome i da je njegov zadatak da anestezira crkvu. Otuda i hajka na Artemija i to sa najvećom žestinom baš sad, a ne zaboravimo ni ostale smene koje su nedavno urađene dole. Ali posle opšte pobune čak i onih koji u crkvu ne idu ali je poštuju, stvari su malo zaglavile pa se kupuju vreme. Ovo saopštenje je još jedna očigledna laž, ali na to smo od Irinija već navikli, ja se i ne sećam kad smo od njega čuli nešto istinito.\nNe zaboravite, zeleno svetlo za ikakva događanja na Kosovu neće biti dano dok god postoji mogućnost da se to ima posledice po strane pulene u Beogradu. Da, borba za Kosovo se podjednako vodi i u Beogradu i na Kosovu, i neka mi niko ne kaže: ja nisam dole pa ne mogu ništa da uradim.


RTV Mir - "KOSOVO NE PRIHVATA PODELU, REZMENU TERITORIJE,ILI AUTONOMIJU"\n"KOSOVO NE PRIHVATA PODELU, REZMENU TERITORIJE,ILI AUTONOMIJU"\nUtorak, 13. mart 2018, 16:29\nPRIŠTINA - "Kosovo ne prihvata podelu, razmenu teritorije, ili autonomiju," rekao je Tači u ponedeljak na zajedničkoj konferenciji u Prištini sa američkim državnim sekretarom za evropske i evroazijske poslove, Vesom Mičelom. Dijalog između Kosova i Srbije zaključiće se u skladu sa Ustavom i važećim zakonima Kosova, takođe je naglasio.\n"Došao sam da podstaknem dijalog između Prištine i Beograda," rekao je sa druge strane američki diplomata kojem je ovo prva poseta regionu od kada je imenovan na ovu funkciju u januaru prošle godine, u okviru koje, posle Prištini u ponedeljak i utorak, u sredu odlazi u Beograd.\nIzveštavajući o ovoj poseti kosovski mediji su naveli da je Mičel odbacio vest iz Beograda da navodno donosi novi plan za rešavanje kosovskog pitanja, nazivajući to spekulacijama.\nPlan od četiri tačke, kako su Večernje novosti objavile, navodno predviđa da i dalje neformirana Zajednica srpskih opština - dobije šira izvršna ovlašćenja i pojačane nadležnosti u oblastima zdravstva, prosvete i kulture, dok bi Beograd, sa druge strane, omogućio Prištini ulazak u međunarodne organizacije, iako se ne precizira u koje, odnosno da li su to i Ujedinjene Nacije, a što Priština traži.\nIpak, "u kontekstu sve življe neformalne opcije o podeli KiM-a, vašingtonskoj administraciji ne odgovara da Beograd i de jure preuzme sever," takođe su navele Novosti.\nKosovski mediji su prošlog meseca intenzivno izveštavali o navodnim razgovorima o "podeli", odnosno "razmeni teritorija", odnosno "etničkom razgraničenju" i to između, navodno najviših srpskih i kosovskih predstavnika, uz umešanost albanskog predsednika Edija Rame, kao i grčkog ministra spoljnih poslova Nikosa Kocijasa. Tači se nakon serije napisa, potom, javno distancirao od ideje o podeli. Etničko razgraničenje i to na Kosovu i Metohiji više puta je takođe pominjao i srpski ministar vojni Aleksandar Vulin.


Dodik odbio fotografiranje sa šeficom USAID-a Samanthom Power - Novi list\n21. siječanj 2022 15:11\nNakon ceremonijalnog rukovanja s visokom gošćom iz Washingtona trebalo je uslijediti fotografiranje ispred zastava Bosne i Hercegovine, u dvorani za sastanke Predsjedništva BiH. Dodik se u tome trenutku okrenuo te otišao do mjesta za stolom gdje je sjedio\n“Pitala me je kako mislim da Amerika jednostrano pristupa. Objasnio sam da njihovi službenici ovdje imaju skrivenu agendu kojom pokušavaju centralizirati BiH do mjere da se ne uvažavaju dejtonska rješenja”, rekao je Dodik.\nOn je optužio predstavnike američke administracije angažirane u BiH da pokušavaju protiv njega montirati sudski proces. “Do mene su došle informacije da službenici veleposlanstva SAD rovare po tužiteljstvu kako bi na bilo koji način opovrgnuli moju tvrdnju da se protiv mene nigdje ne vodi niti jedan postupak i pronađu nekog prodanog tužitelja da podigne optužnicu protiv Milorada Dodika”, rekao je.\n”Unatoč zapaljivoj retorici i djelovanju previše lidera, želim biti jasna i reći, ovo nije 1992. godina”, rekla je. Po njezinim riječima sada se BiH u nalazi u “ratu protiv korupcije”.


Пешчаников колумниста Саша Илић добио Нинову награду - Нови Стандард\nRoman Pas i kontrabas je priča o džezu, ljubavi, Jugoslaviji i aktuelnom trenutku. Simbolički je smeštena između dve revolucije\nRoman Pas i kontrabas Saše Ilića proglašen je za Ninov roman godine, saopštio je žiri. Ime 66. dobitnika Ninove nagrade za najbolji roman godine saopšteno je, po tradiciji, u podne na konferenciji za novinare koja je ove godine održana u hotelu “Moskva” u Beogradu.\nRoman Pas i kontrabas je priča o džezu, ljubavi, Jugoslaviji i aktuelnom trenutku. Simbolički je smeštena između dve revolucije. Priča počinje pobunom pacijenata u duševnoj bolnici u Kovinu, a završava se jednom ličnom pobunom u Đenovi.\nU najužem izboru pored pobedničkog bilo je još četiri romana: Mulat albino komarac Steva Grabovca, Grozota ili… Slobodana Tišme , Yugoslav Ane Vučković i Po šumama i gorama Milenka Bodirogića.\nČlanovi ovogodišnjeg žirija bili su Marija Nenezić, Branko Kukić, Ivan Milenković, Marjan Čakarević i Teofil Pančić. Dan uoči proglašenja najboljeg romana godine, na bojkot Ninove nagrade pozvalo je 18 pisaca koji su potpisali otvoreno pismo javnosti, u kojem od svojih izdavača traže da njihova dela više ne prijavljuju za Ninovu nagradu jer je, kako tvrde, izgubila smisao.\nIzvor RTS, 20. januar 2020.\nPreporučujemoNinova nagradaPas i kontrabasSaša Ilić


Motorola predstavlja 5G telefon – Personal magazin\nRanije ove godine Motorola je proslavila 45 godina od najvažnijih događaja u svetu mobilnih uređaja. Od prvog mobilnog telefona u istoriji, čuvenog i prepoznatljivog RAZR modela, pa sve do trenutka…\nRanije ove godine Motorola je proslavila 45 godina od najvažnijih događaja u svetu mobilnih uređaja. Od prvog mobilnog telefona u istoriji, čuvenog i prepoznatljivog RAZR modela, pa sve do trenutka kada su lansirali moto Z seriju i revolucionarnu modularnu tehnologiju – moto mods™, kompanija Motorola je zadržala titulu vodećeg inovatora u mobilnoj industriji.\nSada ponovo ispisuju stranice istorije – ovoga puta kao prvi proizvođač koji će povezati mobilne korisnike sa 5G mrežom putem moto mod tehnologije. Sa 10 puta većom brzinom od trenutne wireless tehnologije, nižom latencijom i većim protokom, pristup 5G mreži će iz korena poboljšati mobilno iskustvo i ojačati mobilne konekcije.\nNakon dvogodišnjeg perioda u toku kog su širili mogućnosti naših pametnih uređaja jačim performansama na poljima fotografije, zvuka, trajanja baterije i u mnogim drugim segmentima, u kompaniji Motorola su uzbuđeni što sada mogu predstaviti pun potencijal moto mods™ platforme uz 5G tehnologiju i u tome biti prvi na tržištu.\nDanas najavljuju prvi mobilni uređaj sa omogućenom 5G mrežom, koji će doneti nove mogućnosti na poljima video tehnologije, povezanosti kućnih uređaja, rada van kancelarije i AR i VR gejminga. Kompanije Motorola i Qualcomm postale su partneri na ovom projektu kako bi postigle ovu prekretnicu u mobilnoj industriji pomoću Snapdragon X50 flagship modema i milimetarskih talasnih komponenti.\nOslanjanjući se na dugogodišnje iskustvo u inovacijama, Motorolina zamisao je da kornisnicima pruže najznačajniju tehnologiju i ne prestaju da traže nove načine da im isporuče najbolje mobilne uređaje na svetu. Danas, mobilnu tehnologiju podižu na sledeći nivo, transformišući ne samo sam uređaj već i ono što ga pokreće.\nU današnjem vremenu, navikli smo da sve radimo u pokretu, pa čak i da jedemo ili gledamo filmove. Zapravo, više od 50 odsto milenijalaca preferira da video sadržaj gleda preko svog telefona. Od sada ćete moći da se krećete brzinom koju poželite, da putujete više nego ikada i idalje ćete moći da skinete najnoviju sezonu vaše omiljene serije u HD formatu, samo nekoliko minuta pre vašeg leta.\nTokom trajanja Svetskog prvenstva, zabeleženo je ukupno 486 miliona pokušaja za online strimovanje utakmica, dok je samo 93 miliona bilo zapravo uspešno usled grešaka pri strimovanju.\nU Motoroli znaju koliko je važno da imate pristup pouzdanoj mreži kada ste na odmoru i želite da sa svima podelite omiljene trenutke. Uz 5G mrežu, možete otpremiti i poslati 300 fotografija vašim prijateljima i porodici za vreme koje je potrebno da vam se servira vaš omiljeni koktel.\n5G mreža će poboljšati vaše iskustvo putovanja uz pomoć prevodioca u realnom vremenu – moći ćete sa lakoćom da komunicirate sa stranim vodičima, zaposlenima u hotelu i novim prijateljima koje steknete na putovanju.\nMotorola predstavlja 5G telefon was last modified: August 3rd, 2018 by Redakcija


Osuđujemo kampanju protiv novinarke N1 – IDEAS\nCentar za istraživanje i razvoj društva IDEAS oštro osuđuje opasnu kampanju koja se na društvenim mrežama vodi protiv novinarke N1 Nataše Kovačev. Iznošenje neistina i tendenciozno manipulisanje neproverenim informacijama čiji je cilj širenje ksenofobičnih stavova u javnom diskursu, a kojima se služe ekstremno nacionalistički orijentisane grupe i pojedinci ne nanose štetu isključivo novinarki televizije N1, nego našem društvu u celini.\nNovinarka Nataša Kovačev je samo jedna u nizu žrtava antimigrantskog i antiizbegličkog narativa koji u Srbiji poprima sve veće razmere i koji je usmeren na izbeglice, migrante i tražioce azila, ali i na novinare i novinarke koji izveštavaju na odgovoran i profesionalan način, poštujući etičke standarde profesije. Posebno zabrinjava činjenica da kreatori ksenofobičnih vesti na društvenim mrežama sve češće targetiraju grupe i pojedince koji na direktan ili indirektan način pomažu izbeglicama i migrantima.\nLažne vesti o ”masovnom naseljavanju migranata” ili ”vraćanju više stotina hiljada migranata iz Austrije”, koje nikada nisu potkrepljene ni jednim dokazom, izjavom zvaničnika, niti pravnim argumentima, doprinele su porastu ksenofobije u našem društvu. Kao organizacija civilnog društva koja se bavi javnim politikama, želimo da naglasimo da su, iako je kroz Srbiju od 2016. godine prošlo nešto više od 700.000 izbeglica i migranata, na osnovu Sporazuma o readmisiji između Srbije i Evropske zajednice istekli svi rokovi da se bilo koja od ovih osoba vrati nazad. Isto tako, treba imati u vidu da je nakon 2016. godine značajno smanjen broj izbeglica i migranata koji ulaze u Srbiju, te da je u proseku manje od 10.000 osoba izrazilo nameru da traži azil na godišnjem nivou. Ukupan broj osoba koje je steklo pravo na azil u Srbiji je 185, a barem 40% njih napustilo je Srbiju, tako da u Srbiji duži vremenski period boravi tek nešto više od 100 osoba.\nIsto tako podsećamo javnost da je Srbija potpisnica Konvencije o statusu izbeglica, da je sa njenih prostora i prostora bivše Jugoslavije tokom 90-ih godina otišlo na stotine hiljada ljudi iz istih razloga zbog koga to danas čine Sirijci, Iračani i Avganistanci, a da iz naše zemlje odlazi oko 50.000 državljana Srbije godišnje.\nUpozoravamo da je narativ utemeljen u predrasudama, diskriminatornom mišljenju i govoru mržnje poprimio zabrinjavajuće razmere što za posledicu ima diskvalifikaciju i generalizaciju jedne od najranjivijih društvenih grupa – izbeglica i migranata.\nApelujemo na najširu javnost da ne podleže lažnim vestima koje generišu bes, mržnju i pretnje prema onima koji na profesionalan način obavljaju svoj posao, u duhu vrednosti koje propisuje i srpski Ustav i međunarodni standardi ljudskih prava i novinarski kodeks. Pozivamo nadležne institucije da hitno pronađu i sankcionišu direktne i indirektne počinioce napada na novinarku Natašu Kovačev kako bi se zaustavila atmosfera u kojoj je ugrožena i njena lična bezbednost.


Znak zahvalnosti prema radnicima: Milijarder podijelio milione zaposlenima\n28. Nov 2020 1395\nMilijarderski preduzetnik Metju Molding (48) ostvario je jednu od najvećih isplata u britanskoj istoriji nakon što su cijene dionica njegove firme “Grupa Hat” (The Hut Group) skočile.\nMolding je isplatio nevjerovatna 933 miliona evra, a pobrinuo se za svoje zaposlene. Iz zahvalnosti im je prošle godine podijelio udio od oko 23 miliona evra, a neki od njih su time postali multimilioneri ili su jednostavno odlučili da se penzionišu.\n“Niko nije dobio manje od par stotina hiljada”, rekao je Molding.\nMolding, koji priznaje da je kasno počeo da se bavi poslovima na internetu, sa Džonom Galemorom je 2004. godine započeo prodaju CD-ova, a tokom proteklih 16 godina, zgrnuo je veliko bogatstvo.\nNjegova firma posjeduje oko 100 vebsajtova koji se bave prodajom raznoraznih proizvoda, od kozmetike do proteinskih suplemenata. Iako se Grupa Hat na berzi našla u septembru, vrijednost dionica je skočila.\nMolding, inače otac četvoro djece koji živi u Lankaširu, rekao je da je radoholičar koji svojom poslovnom imperijom upravlja sa mobilnog telefona. Radi tokom cijelog dana i pije po 20 šoljica kafe, prenosi Kurir.\nUprkos svemu, vodi računa o zdravlju i redovno ide u teretanu, ali i na luksuzna putovanja sa porodicom.\nGodišnju platu od 750.000 funti daje u dobrotvorne svrhe, a još 10 miliona funti dao je za pomoć u borbi protiv koronavirusa.\nKada je riječ zaposlenima za koje se pobrinuo, svako je od menadžera do vozača koji ga voze na aerodrom dobio određenu sumu. Njegova lična asistentkinja je, zahvaljujući novcu od dionica koji je dobila, odlučila da se penzioniše u 36. godini.\nTagovi: Matt Moulding


Požari na Rodosu i u Turskoj - o situaciji u letovalištima govore turistički vodiči iz Srbije\nIzvor: RTS, 02.Avg.2021, 18:44\nVesti o požarima nam stižu i iz regiona i sveta. Ugrožene su i šume u okolini omiljenih srpskih letovališta. Danijela Timotijević, turistički vodič, kaže za RTS da je u turskom letovalištu Marmaris vatra lokalizovana u nekim centralnim delovima grada, dok je u Bodrumu situacija stabilizovana. Tomislav Miletić, turistički vodič na Rodosu, ispričao je da se požar širi sredinom ostrva, ali da nema informacija da je neko evakuisan. Ministarka trgovine, turizma i telekomunikacija >> Pročitaj celu vest na sajtu RTS << Tatjana Matić saopštila je da su srpski turisti koji letuju na Rodosu u Grčkoj na bezbednom.\nDanijela Timotijević je za Beogradsku hroniku izjavila da je najgora situacija u Marmarisu.\n"Prema najnovijim informacijama, vatra je lokalizovana i u nekim centralnim delovima grada. Nemam tačne informacije koji su hoteli ugroženi i da li su ugroženi naši turisti. I ako jesu, zbrinuti su na sigurnom. U Bodrumu su bila tri žarišta, ali je sve lokalizovano. U Bodrumu nema vatre nigde. Turisti ni u jednom momentu nisu bili ugroženi. Situacija je u Bodrumu stabilna", kazala je Timotijevićeva.\nIstiče da njih vodiče niko ne zove od gostiju, nema te vrste straha i nigde se ne oseća dim.\n"Nigde nema vatre. Danas smo imali dolazak, nepromenjen je broj turista", dodaje Timotijevićeva.\nSrpski turisti na Rodosu na bezbednomKada je reč o požaru na grčkom ostrvu Rodos, Tomislav Miletić kaže da je požar buknuo na tridesetak kilometara jugozapadno od glavnog grada i nošen jakim vetrom počeo da se širi sredinom ostrva.\n"Na tom putu je prošao blizu jedine termoelektrane koju ostrvo ima, pa su oštećene instalacije za struju. Aerodrom je nesmetano radio. Nije požar dokačio nijedno turističko naselje, pa ni do kakve evakuacije nije dolazilo", kaže Miletić.\n"Mi ovde nismo videli ni pepela, ni dima. Situacija je bila standardna, avioni su leteli. Da nije bilo nestanka struje ne bismo ni znali da je došlo do požara", rekao je Miletić.\n"Požar koji je juče izbio na Rodosu je lokalizovan i delimično ugašen. Sinoć jedino u određenim delovima grada nije bilo električne energije u kratkom vremenskom intervalu. Požar je udaljen od turističkih centara i svi putnici su bezbedni", rekla je Matićeva.\nAgencije koje su organizovale putovanja potvrdile su da je situacija pod kontrolom i da žalbi od strane putnika nije bilo, saopštilo je Ministarstvo turizma, trgovine i telekomunikacija.\nBeta: Matić: Turisti iz Srbije su bezbedni na Rodosu, požar delimično ugašen\nMinistarka: Srpski turisti koji letuju na Rodosu su na bezbednom


Karići bi hotel gradili na urbanističkoj parceli od preko 6.500 kvadrata gde je nekada bilo sindikalno odmaraliste EI Niš. Oni su tu parcelu kupili početkom devedesetih godina i tada su planirali izgradnju hotela iz lanca “Meriot” površine od 10.000 kvadrata. Opštinske službe su prvo dale Karićima uslove za gradnju, a potom doneli odluku o izradi DUP “Šetališta pet Danica” u sklopu koga je trebalo da se definiše i Karićev plac.\nIz lokalne uprave je “Vijestima” je rečeno da trenutno ne postoji planski dokument po kome bi se po novom Zakonu o planiranju prostora i izgradnji objekata mogli izdati urbanističko- tehničkli uslovi, a zatim i započeti gradnja objekta.\nPre pet godina Karići su neformalno tražili od tadašnje lokalne vlasti da se preimenuje plac i da se umesto hotela odobri gradnja apartmana i stanova za tržište, ali saglasnost nisu dobili. Da ne nameravaju da odustanu od gradnje stanova za tržište, svedoči i njihova namera da grade kondo hotel, koji u osnovi ima apartmane u privatnom vlasništvu koje investitori prodaju, a vlasnici kasnije uz pomoć investitora iznajmljuju u toku sezone.\nPlac na Savini i Toploj i imovinu u Tivtu Karići su prodali u avgustu 2010. godine nakon što je Više tužilaštvo u Beogradu podiglo optužnicu protiv Bogoljuba i Sretena Karića i još 14 osoba osumnjičenih da su oštetili Mobtel za više od 60 miliona evra.\nTada su vlasti u Srbiji najavile mogućnost da bi im mogla biti oduzeta i vredna imovina u Srbiji i inostranstvu. Bogoljub, Sreten , Dragomir i Zoran Karić i njihova sestra Olivera Nedeljković su tada ekspresno prodali plac na Savini za oko milion evra firmi "Dana –CG" iz Herceg Novog. Dobri poznavaoci političkih i ekonomskih odnosa u regionu tada su tvrdili da je reč o fiktivnoj prodaji, odnosno kupovini preko ofšor kompanija, koje su bile u vlasništvu Karića, na što je upućivala relativno mala cena za koju je imovina prodata.\nOve godine podeljeno više od 90.000 vaučera za odmor u Srbiji


Doniraj obrok – JCI Beograd – JCI Serbia\nDoniraj obrok – JCI Beograd\nHumanitarna akcija “Doniraj obrok” realizovana je sa ciljem da pomogne pojedincima i porodicama iz osetljivih grupa, koji su bili dodatno pogođeni posledicama uvođenja vanrednog stanja, kao i zaposlenima u ugostiteljstvu, koje zbog smanjenog prometa poslodavci nisu uvek u prilici da zadrže na poslu.\nJCI Beograd je realizovao akciju u kojoj su pojedinci, kompanije i njihovi zaposleni donirali finansijska sredstva za obroke najugroženijima, a koje su pripremali i dostavljali restorani uključeni u akciju.\nAkcija je trajala od 7. aprila do 7. maja 2020. godine. Sakupljeno je 108500 dinara i donirano 217 obroka u 5 porodica. 3 restorana je podržalo akciju: Zapata Rio, Pejton pub i Toplo Taze i 57 donatora je uplatilo finansijska sredstva. Organizaciji akcije pomogao je Office Bite.\nZahvaljujemo se svima koji su učestvovali i doprineli da porodice obradujemo toplim obrocima, a restoranima pomognemo i povećamo obim posla!\nSituacija izazvana pandemijom virusa COVID-19 negativno utiče na različite segmente društva. Među pripadnicima socijalno najugroženijih društvenih grupa dodatno se javljaju problemi u vidu smanjenih prihoda ili ostajanja bez posla usled obustave rada mnogih uslužnih delatnosti. Takođe, uticaj pandemije osećaju mala i srednja preduzeća. Ugostiteljstvo i restorani su prvi na udaru, jer je zbog vanredne situacije došlo do njihovog zatvoranja, smanjen im je obim posla, a time i mogućnost zadržavanja radnika. Ekonomske prognoze ukazuju da će ova delatnost biti možda i najviše i najdugoročnije pogođena.\nIdeju za akciju smo dobili od JCI Malte, koja je početkom godine pokrenula i uspešno realizovala sličnu akciju pod nazivom “Buy a meal”.\n108 500 dinara\nOd 7. aprila do 7. maja\nDonacija članova i individualnih donatora


Večeras odluka o leskovačkim školama - juGmedia\nLESKOVAC – Načelnica Uprave za društvene delatnosti Marina Ljubisavljević izjavila je da će se do kraja ovoga dana znati da li će škole na teritoriji grada Leskovca koristiti petodnevni odmor zbog niskih temperatura. Ljubisavljevićeva je rekla agenciji „juGmedia“ da će ta odluka biti najverovatnije doneta na sednici Štaba za vanredne situacije Leskovca.\nNačelnik školske uprave za Jablanički i Pčinjski okrug Tomislav Simonović rekao je da su sve opštine u Jablaničkom okrugu, osim grada Leskovca, donele odluke da postupe po preporuci Ministarstva prosvete Vlade Srbije, po kojoj škole neće raditi od 5. do 10. februara.\nLjubisavljevićeva je kazala da u narednoj nedeljei najverovatnije neće raditi ni sva obdaništa u okviru predškolske ustanove „Vukica Mitrović“, te da će odluka o dežurnim vrtićima biti naknadno doneta.\nInformacija sa sednice Štaba za vanredne situacije u Leskovcu, ili saopštenje koje bude izdato, biće objavljeno na sajtu agencije „juGmedia“.\nPolicija snima odbojkaške i rukometne mečeve\nNIŠ - Policijski službenici u petak 30. maja i u subotu 31. maja, u skladu sa Zakonom o policiji snimaće odbojkaške utakmice Svetske odbojkaške lige…


Zašto je sve više poginulih u saobraćajnim nesrećama?\nIzvor: Radio Televizija Vojvodine, 29.Jul.2019, 18:05\nCrni vikend na srpskim putevima. U saobraćajnim nesrećama život je izgubilo devetoro ljudi, a povrđeno je čak stotinu.\nPolicija apeluje na vozače na poštuju propise i da na put kreću odmorni. Kiša koja danas pada u većini krajeva, dodatno otežava saobraćaj.\nU saobraćajnoj nesreći koja se dogodila sinoć u blizini Pljevalja , kada je autobus nikšićkog prevoznika sleteo sa puta, nakon što se prethodno sudario sa putničkim vozilom, povređena je 41 osoba, >> Pročitaj celu vest na sajtu Radio Televizija Vojvodine << od kojih su polovina državljani Srbije. Dvoje je teže povređeno, i oni su prevezeni u bolnice u Užicu i u Podgorici. Autobus je bio na liniji Nikšić – Vrbas, a srećom, niko od putnika nije životno ugrožen. Ni na srpskim putevima situacija proteklog vikenda nije bila bolja – devet osoba je izgubilo život, a čak stotinu ljudi je povređeno.\n“Prve analize pokazuju da su najčešći uticajni faktori ovih saobraćajnih nezgoda bili neprilagođena brzina, nepropisno preticanje, a simptomatično je i da veliki broj učesnika nije koristio sigurnosni pojas u trenutku saobraćajne nezgode. Još jednom apelujemo na sve učesnike u saobraćaju da poštuju propisano ograničenje brzine, da koriste sigurnosni pojas i na prednjem i na zadnjem sedištu i da na put kreću isključivo ukoliko su odmorni i da prave pauzu na svaka dva sata izjavio je za RTV Aleksandar Radenković iz Uprave saobraćajne policije.\nNervozu podiže i gužva na granicama, koja je za ovaj period ipak uobičajena. Nakon kolapsa na graničnim prelazima poslednjeg vikenda jula, danas je slika malo drugačija. Na većini prelaza čeka sa oko 30 minuta, a jedino duže zadržavanje je na Gradini.


10 stvari koje nam se događaju ako ne peremo zube - Semberske\nBriga o zubima i desnima ne utiče samo na zdravlje usne duplje, pošto usta predstavljaju “ulaz” u organizam, piše Biznis insajder.\nUzročno – posledična veza između erektilne disfunkcije i loše oralne higijene se može činiti nebitnom ili čak nepostojećom, ali preliminarno istraživanje objavljeno u časopisu Journal of Sexual Medicine, pokazalo je da ova dva stanja mogu biti direktno povezana. Oba su posledica manjka D vitamina i pušenja, ali direktna veza ova dva stanja još uvek je nepoznanica.\nMnogobrojna istraživanja su pokazala da postoji veza između bolesti desni i srčanih bolesti. Autori istraživanja za Američko udruženje za srčane bolesti, sprovedenog 2008. godine, su u istraživanju zatražili da se parodontitis uvrsti kao novi marker (rizični faktor) za srčane bolesti, nezavisno od tradicionalnih markera – iako su napomenuli da nisu mogli da utvrde direktnu uzročno-posledičnu vezu.\n“Parodontalna bolest i srčane bolesti dele mnogo zajedničkih faktora: ne postoji razlog zbog koga bismo smatrali da parodontalna bolest direktno uzorkuje srčana oboljenja, ali lečenje parodontitisa smanjuje upalne procese u telu, čak iako ne utiče na razvoj srčanih bolesti”, navodi se u izjavi Američkog udruženja za srčane bolesti iz 2012. godine, koja je izazvala dodatni oprez kod obolelih i lekara.\n“Dokazi do kojih smo nedavno došli sugerišu da se opseg i težina parodontne bolesti i gubitka zuba mogu povezati sa povećanim rizikom od malignih bolesti”, saopšteno je nakon tim naučnika napravio opsežan pregled svih istraživanja koja su ispitivala uzorke i posledice parodontalnih bolesti na organizam.\nPrevious : Džinovska atomska bomba koja je bila prevelika za korišćenje\nNext : Bukiji više veruju Jokiću nego Lilardu, Irvingu…


30 godina od obnove rada BZK “Preporod” | STAV\nBošnjačka zajednica kulture “Preporod”, kao temeljna i najvažnija organizacija kulture u Bošnjaka s tradicijom dugom 117 godina, danas obilježava 30. godišnjicu obnove svoga rada i djelovanja. Na današnji dan, 5. oktobra 1990. godine, 41 godinu nakon nasilnog prekida rada 1949. godine, održana je Obnoviteljska skupština Kulturnog društva Muslimana, današnje Bošnjačke zajednice kulture “Preporod”.\nTa je skupština reflektirala i artikulirala svijest bošnjačkih intelektualaca i pregalaca u kulturi, svijest o nezamjenjivoj važnosti kulture kao temeljnog ishodišta identiteta jednoga naroda. Jednodobno, ona je bila dio ukupnih društveno-historijskih procesa kojima je označen kraj jednoumlja i zatiranja identitetskih posebnosti ovdašnjih naroda i otvoren prostor njihova slobodnoga afirmiranja i artikuliranja u jedinstvenome mozaiku bosanske interkulturalnosti.\nSvjesni kako sloboda nužno implicira i posebnu odgovornost, rukovodstva, djelatnici i aktivisti “Preporoda” u ovih trideset godina uspjeli su razviti brojne kapitalne naučno-kulturne projekte i otvoriti prostor za afirmaciju savremenog kulturnog i umjetničkog stvaralaštva, ali i uvijek biti i ostati konstruktivnim dijelom bosanskohercegovačke društvene scene u najširem smislu. Tu misiju “Preporod” ostvaruje i kroz saradnju s ostale tri temeljne organizacije kulture bosanskohercegovačkih naroda, na što smo posebno ponosni, ali i kroz interakciju s drugim srodnim vladinim i nevladinim organizacijama.\nTrideset godina nakon obnavljanja “Preporoda”, i dalje predano radimo na svojoj misiji, i dalje očekujući da Bošnjačka zajednica kulture “Preporod” dobije adekvatan društveni odgovor na sve to što je bila i što jeste. “Preporod” još nema ni svoj odgovarajući društveni status ni odgovarajući način finansiranja svojeg rada i djelovanja, a njegova brojna imovina širom Bosne i Hercegovine i bivše Jugoslavije i dalje je uzurpirana, jednako kao i 1949. godine kad je nasilno otuđena. Dok ispraća još jednu važnu svoju godišnjicu, “Preporod” se i dalje nada da će se napokon barem neka od ovih pitanja riješiti.\nDirekcija BZK “Preporod”\nSarajevo, 5. 10. 2020.


Zatvaranje „Kostolačkog leta 2018” kabareom „U čemu je problem narode moj?” – Радио Стил\nZatvaranje „Kostolačkog leta 2018” kabareom „U čemu je problem narode moj?”\nPosted By: Radio Stil 28/08/2018\nU organizaciji Kulturno sportskog centra „Kostolac”, a pod pokroviteljstvom Gradske opštine Kostolac četvrtak, 30. avgusta 2018. godine završava se još jedno „Kostolačko leto”. Raznovrsnim kutlurno sportskim programom od predstava za decu do koncerata, koncert Amadeus benda, koncert Ane Bekute, zatim projekcije filmova na otvorenom, književne večeri, turniri u rukometu, basketu, odbojci na pesku itd. „Kostolačko leto 2018” je u prethodna dva meseca zadovoljilo ukuse svih generacija. Ovogodišnju manifestaciju zatvara kabare „U čemu je problem narode moj?”, koji će se održati u Domu kulture sa početkom u 20:00 časova.\nPublika će imati priliku kroz umetničku prizmu Vladana Savića, koji u zanimljivom i duhovitom igrokazu prikazuje kakvi smo kao narod, kako nas stranci vide, ali i kako bismo voleli da nas vide i gde je tu problem.\nPredstava je obogaćena i sa izvođenjem numera naših poznatih autora, u interpretaciji Kristine Savić.\nOva predstava nastala je na korenima kabarea „Kako razumeti Srbe”, koja je sa uspehom izvedena 156 puta na sceni Pozorišta na Terazijama u Beogradu i mnogim scenama regiona i Evrope. Kabare „U čemu je problem narode moj?”tretira problem srpskog mentaliteta, kakvi su Srbi, kakvu sliku imaju o sebi, a kako ih drugi vide i gde je tu problem? Kabare je podeljen na segmente: Srpsko gostoprimstvo, srpske podele, hrana, piće, provod u Srbiji, kumovi itd. Segmenti su podeljeni živo izvođenim muzičkim songovima koji su involvirani u radnju predstave.


Sednica Parlamenta BiH: SDS i PDP srušili srpsko jedinstvo! | Novosti.RS\nčetvrtak, 27. 02. 2020. u 08:30\nSednica Parlamenta BiH - Foto AVAZ\nPOSLANICI SDS i PDP glasali su juče na sednici PBiH da se Predlog Zakona o prestanku mandata VSTS BiH uputi po hitnoj proceduri na razmatranje. Tim potezom su članovi SDS i PDP prekršili zaključke NS RS od pre deset dana, u kojima stoji da se obustavlja donošenje bilo kakvih odluka u organima BiH do usvajanja Zakona o prestanku mandata stranih sudija u Ustavnom sudu BiH, poruka je iz SNSD i stranaka koje čine vladajuću koaliciju u RS.\nMirko Šarović, lider SDS, poručio je i da poslanici SDS i PDP u PBiH neće glasati za Zakon o odlasku stranih sudija iz Ustavnog suda BiH, koji su predložili SNSD i HDZ BiH. On je rekao da je SNSD trebalo da se dogovori s njima i da ispoštuje dogovor koji je obelodanjen.\n- Oni su izigrali dogovor lidera u Banjaluci i tada smo se usaglasili da tri člana, odnosno ovog jednog iz RS, kada dođe do zamene stranih sudija bira NS RS. Oni su se, međutim, opredelili za sasvim drugi koncept, da trojicu sudija bira PBiH, a potvrđuje Dom naroda, zato što su se dogovorili sa HDZ, a u vodu su bacili onaj dogovor koji su imali sa strankama iz RS - rekao je Šarović.\nPredsedavajuća Kluba poslanika SNSD u PBiH Snježana Novaković Bursać smatra da su SDS i PDP ispoštovale političku volju SDA, davanjem podrške za upućivanje po hitnom postupku u proceduru Predloga zakona o prestanku mandata VSTS BiH.\n- Ovaj zakon neće rešiti stanje u pravosuđu u BiH. Reč je o političkoj odluci Predsedništva SDA, koje je donelo odluku da su potrebne kadrovske smene u VSTS, i ovog puta, kao izvođači radova izabrane su, a i prihvatile su to, kolege iz PDP i SDS - navela je Bursaćeva.\nSnježana Novaković Bursać - Foto RTRS\nNenad Stevandić, predsedavajući Srpskog kluba u PBiH, izjavio je da su SDS i PDP glasali protiv Zaključaka NS RS zbog duga iz stare koalicije sa SDA.\n- Videli ste da je prvo Bakir Izetbegović tražio smenu Milana Tegeltije i da to uradi VSTS. Kada je video da to ne prolazi, onda je bilo ono "ima neka tajna veza", pa je Dragan Mektić tražio da se smeni celi VSTS - pojasnio je Stevandić.\nPročitajte još: Sastanak SDS-a i PDP-a u Banjaluci: Dogovorena koalicija na predstojećim lokalnim izborima u RS\nŠef Kluba poslanika SNSD u NSRS Igor Žunić izjavio da su SDS i PDP u PBiH gaženjem zaključaka NS izvršili napad na institucije Srpske. On je istakao da je to bila prilika da se vidi šta znači zavođenje reda u pravosuđu u režiji SDS i PDP i saradnji sa SDA i ostalim bošnjačkim partijama iz Federacije BiH.\nBranislav Borenović i Mirko Šarović - Foto D.Pozderović\nBAKIR Izetbegović, lider SDA, Fahrudin Radončić, lider SBB, i Željko Komšić, lider DF, poručili su zvaničnicima RS sa zajedničkog sastanka u Predsedništvu BiH da neće dozvoliti prelaženje crvene linije, poručivši im da povuku nedavne zaključke definisane u NS RS.\n- Nismo ovo uradili da uplašimo građane nego da bismo rekli gospodinu Dodiku da postoji crvena linija i postoje metode da se odgovori na nešto što se zove očuvanje BiH. Treba nam sveobuhvatna reforma pravosuđa i tek nakon toga možemo pričati o odlasku stranih sudija - poručili su lideri SDA, SBB i DF.


Promocija HSPA u rezidenciji holandskog ambasadora - BetterHow\nBy admin November 9, 2018 June 3, 2019 Vesti\n8. novembra, u rezidenciji NJ.E. gospodina Henk Van Den Doola, holandskog ambasadora u Srbiji, održana je prva promocija Holandsko-srpske privredne asocijacije. Bilo je dosta zvanica (poslovni ljudi, zvaničnici srpske vlade, predstavnici međunarodnih institucija, kolege iz drugih poslovnih udruženja, predstavnici medija…) Na početku nas je pozdravio uvodnim govorom NJ.E. gospodin Henk Van Den Dool, koji je istakao značajno prisustvo holandskog biznisa u Srbiji, različite industrije u kojima posluju, pozdravio je inicijativu o pokretanju HSPA, a pozdravio i nas, srpske privrednike, koji sarađujemo sa holandskim firmama.\nMislim da je ova asocijacija vrlo bitna, kako za Holanđane, tako i za nas, domaće privrednike, jer nam omogućava olakšanu komunikaciju, a i širenje poslovnih veza.\nVelika mi je čast što sam deo jedne ovako velike i lepe priče…


Počela izgradnja Beograda na vodi - Ekonomske Vesti\n27. sep. 2015 Andrija Matić 0 Comments Aleksandar Vučić, Beograd, Beograd na vodi, Igl hils, Muhamed Alabar, Muhamed bin Zajed, Siniša Mali\nPredsednik Vlade Republike Srbije Aleksandar Vučić i direktor Igl Hilsa Muhamed Alabar postavili su danas kamen temeljac za dve stambene kule, čime je zvanično počela izgradnja projekta Beograd na vodi, vrednog 3,5 milijardi evra.\nUz kamen temeljac, premijer Vučić i Alabar ubacili su i „vremensku kapsulu“ s porukama, a zatim su bacili i prve lopate čime su označili početak gradnje projekta Beograd na vodi.\nVučić je tom prilikom izjavio da postavljanjem kamena temeljca za projekat Beograd na vodi Srbija ispisuje nove stranice istorije, ističući da se prestonica kroz istoriju menjala na bolje.\nOn je, navodeći da je danas veliki dan za Srbiju i građane, zahvalio svima koji su od početka verovali u taj projekat, posebno šeiku Muhamedu bin Zajedu, direktoru Igl Hilsa Muhamedu Alabaru i gradonačelniku Beograda Siniši Malom.\nVučić je naveo da od danas u Beogradu niče novi grad, kao i da će stanove, kule i hotele graditi srpske firme i radnici, te da će ovaj projekat uposliti na desetine hiljada ljudi.\nTo više nije san i obećanje, već danas postaje stvarnost, rekao je Vučić i dodao da prostor na kome će biti izgrađen Beograd na vodi nikoga nije zanimao proteklih sedamdeset godina, već su sa neuglednih baraka i smetlišta mnogi skretali pogled.\nDirektor Igl Hilsa Muhamed Alabar rekao je da je projekat Beograd na vodi pravi dragulj i da se sada otkriva tek jedan njegov deo.\nAlabar je u obraćanju zahvalio premijeru Aleksandru Vučiću na posvećenosti i veri u ovaj projekat, kao i državnim i gradskim organima na tome što je sve tako brzo i kvalitetno do sada urađeno.\nOno što smo zajedno postigli ovih godinu i po dana je neverovatno – imamo isti cilj da promenimo ovaj ambijent i napravimo napredak za Beograd i Srbiju, poručio je Alabar.\nOn je podsetio da je pre nekoliko dana objavljen ugovor o tom projektu, a danas se postavlja kamen temeljac prve dve kule i to predstavlja prvu tačku gde će biti stambenih objekata, hotel, prodavnice, restorani, parkovi i drugo.\nAlabar je napomenuo da ovo nije projekat samo za one koji će u njemu živeti, već za sve građane Beograda i Srbije koji će ovde dolaziti da se zabave, provedu, trguju, rade ili jednostavno samo uživaju u reci i gradu.\nPrema njegovim rečima svaki grad mora da ima ekonomsko čvorište, a razvoj obale biće pokretač razvoja Beograda.\nOn je dodao i da će projekat Beograd na vodi istovremeno privući investicije, podstaći turizam i biznis.\nDirektor Igl Hilsa je ukazao i da se sa nadležnim državnim organima i gradskim službama radi na tome da se očuva nasleđe okoline i da se ono poštuje i ostane nedirnuto.\nRukovodstvo vaše zemlje veruje da možemo da uradimo nešto dobro za narod i mislim da svi treba da dobiju priliku da nešto dobro učine i zato mi ovo i radimo. Obećavam vam da će biti sjajnih stvari koje će uslediti narednih meseci, poručio je Alabar.\nPostavljanju kamena temeljca prisustvovali su i gradonačelnik Beograda Siniša Mali, predsednik Republike Srpske Milorad Dodik, ministri u Vladi Srbije, kao i predstavnici diplomatskog kora.\nPrvi stambeni objekti u ovom naselju sa pogledom na reku Savu i Savsku promenadu biće inspirisani arhitektonskim nasleđem Beograda i predstavljaće kombinaciju istorijskih simbola ovog dela grada i moderne gradnje.\nU znak obeležavanja otvaranja Savske promenade biće organizovan niz aktivnosti i događaja u ovom delu grada do sredine oktobra.\n← Rusija pristala da da Ukrajini popust na gas\nKaramarko: Šta će biti sa hrvatskim turizmom? →\nO Perčeviću uskoro izveštaj nadležnih organa\n24. okt. 2014 Andrija Matić Komentari su isključeni na O Perčeviću uskoro izveštaj nadležnih organa


Na suđenju predsjedniku Federacije BiH Fadilu Novaliću i ostalim za spornu nabavku respiratota u vrijednosti 10,5 miliona KM, svjedok Tužilaštva BiH Anđelko Martić govorio je o nepravilnostima koje je uočio u poslovanju firme Srebrena malina.\nMartić je rekao da je kao inspektor Poreske uprave na zahtjev Tužilaštva sredinom jula 2020. otišao u terensku kontrolu Srebrene maline sa zadatkom da provjeri ispravnost poreskih prijava za porez na dobit za 2019 te akontacije za 2020., kao i uplate doprinosa i vođenje poslovnih knjiga.\nMirna Avdibegović, branilac optuženog Fikreta Hodžića, prigovorila je da se dio zapisnika poreskog nadzora odnosi na period izvan optužnice, na šta je tužilac DŽermin Pašić objasnio da želi da prikaže činjenice o bonitetu i likvidnosti firme, koja je uvezla respiratore u proljeće 2020. godine.\nMartić je naveo da su poreske obaveze Srebrene maline reprogramirane za 2019. godinu, da nije opravdala troškove sa biznis kartice, kao i da mu nisu dostavili knjigu protokola u kojoj bi bili evidentirani ugovori i drugi dokumenti.\nOn je dodao je da zbog toga ne može reći kada je protokolisana faktura o nabavci respiratora, prenosi Birn.\nSvjedok je rekao i da sa računa Srebrene maline nije plaćeno 150.000 evra po ugovoru o posredovanju koji je firma sklopila sa crnogorskim “BTL Medikalom” te da nije uredna ni odluka o podizanju blagajničkog maksimuma 27. aprila 2020. u iznosu većem od 100.000 KM, jer je rukom napisan mjesec.\nMartić je na ročištu povukao konstataciju u svom izvještaju da je “Srebrena malina” društvo u nelikvidnosti, objasnivši da je juče primijetio da nije obuhvatio imovinu i obrtna sredstva firme.\nOsim Novalića, u slučaju sporne nabavke respiratora optuženi su suspendovani direktor Federalne uprave civilne zaštite Fahrudin Solak, ministar finansija Federacije BiH /FBiH/ Jelka Milićević i vlasnik preduzeća Srebrena malina Fikret Hodžić.\nSuđenje se nastavlja u srijedu, 16. februara.


Anan otišao praznih ruku\nIzaslanik UN Kofi Anan u razgovoru sa sirijskim predsednikom Bašarom al-Asadom\nMeđunarodni izaslanik nije uspeo da osigura obećanje sirijske vlade da će primeniti njegov mirovni plan\nUjedinjene nacije kažu da je međunarodni izaslanik Kofi Anan napustio Siriju pošto nije uspeo da osigura obećanje sirijske vlade da će primeniti njegov mirovni plan. Anan je danas avionom doleteo iz Damaska u Aman, u Jordanu, gde je o sirijskoj krizi razgovarao sa jordanskim funkcionerima.\nTokom posete Siriji izaslanik UN i Arapske lige lično je apelovao na sirijskig predsednika Bašara al-Asada da „sada, a ne sutra“ preduzme „odvažne korake“ za uspostavljanje mira.\nGovoreći telefonom iz Damaska predstavnica Ujedinjenih nacija Sausan Gošeh izjavila je danas da joj nije poznato da je sirijska vlada preduzela bilo kakvu akciju.\nPrema Ananovom planu sirijska vlada je trebalo da povuče teško naoružanje iz civilnih područja i poštuje primirje sa pobunjenicima. Međutim, obe strane su nastavile sa napadima.\nSirijski aktivisti kažu da je u današnjim borbama poginulo najmanje devetoro ljudi, od kojih petoro u predgrađu Damaska, Dumi. Oni kažu da su vladine snage granatirale Dumu i grad Homs, u centralnom delu zemlje, koji je takođe jedno od pobunjeničkih uporišta. Broj žrtava nije bilo moguće potvrditi iz nezavisnog izvora.\nPosmatračka misija Ujedinjenih nacija potvrdila je pogibiju 13 ljudi u severoistočnoj pokrajini Deir el-Zur. Misija je saopštila da su posmatrači pronašli tela kasno sinoć, da su neki od poginulih po svemu sudeći bili ubijeni hicima u glavu i da su svima ruke bile vezane iza leđa.\nŠef posmatračke misije, norveški general Robert Mud, rekao je da je „duboko uznemiren tim užasnim i neopravdanim delom“. On je pozvao sve strane da „prikažu uzdržanost i okončaju ciklus nasilja“.\nOsuda Sirije u svetu sve je veća posle masakra više od 100 ljudi u petak, u gradu Hula, u centralnom delu zemlje.\nIzraelski ministar odbrane Ehud Barak pozvao je međunarodnu zajednicu da primeni oštrije mere protiv vlade predsednika Asada zbog, kako je rekao, „njenih zločina protiv čovečnosti“.


Džejmi Oliver pohvalio kafanu "Dva jelena" - Dan u Beogradu\nNaslovna » BG svaštara » Drugi pišu » Džejmi Oliver pohvalio kafanu „Dva jelena“\nNeko drugi 28. septembar 2012. Drugi pišu Postavite komentar\nNajslavniji britanski kuvar Džejmi Oliver dodelio je „Oskara“ skadarlijskom restoranu „Dva jelena“. Oliver je letos poslao izaslanike u Beograd, gde su uživali u srpskoj hrani i noćnom životu.\nNa svom sajtu Oliver prenosi utiske iz Srbije, o našoj hrani, ljudima i „Oskara“ dodelio najboljem restoranu.\n„Lociran u boemskoj četvrti Skadarlija, ovo mesto sigurno privlači pažnju bilo koga ko prođe pored njega, zbog toga što iz njega neprestano dopire živa muzika koja vas prosto zove unutra, dok se okolo širi opojan miris kuvane hrane. Unutrašnjost čini da se posetioci osećaju kao da ručaju u nekoj seoskoj kući a svuda okolo su njihovi prijatelji“.\n„Svi visoki zvaničnici i predsednici drugih zemalja prilikom posete Beogradu obavezno svrate u ovaj restoran gde je hrana uvek sveža i veoma kvalitetna“, opisuje Oliver na svom sajtu. Ističe se da se recepti restorana brižljivo čuvaju još od davne 1867. godine za sve goste koji su vremenom postali i prijatelji osoblja restorana.\n„Cene su prilično razumne, što je svakako dobra vest za sve one koji bi možda želeli da prilikom posete Beogradu dođu u ovaj restoran“, piše Oliver i ističe da je kafana „Dva jelena“ jedan je od vekovnih simbola Beograda.\nPodseća se da je kafana „Dva jelena“ osnovana 1832. godine, i da je mala istorija Beograda, čuvar tradicije, ali i neprolazna atrakcija i mesto kome se vraćaju svi koji jednom dožive neponovljivo iskustvo beogradske boemske atmosfere.\nRestoran se nalazi u Skadarskoj 32, a radno vreme je od 11.00 do 1.00 sedam dana nedeljno. (Večernje novosti)\nTagovibg svaštara drugi pišu dub restorani skadarlija\nPrethodni „Dan srca“ u subotu na Zvezdari\nSledeći Fudbal: Srbija – Belgija


Radnici oduševljeni: Sindikat traži povećanje minimalne satnice u Federaciji, poznata i cijena! - Glas Krajine | Informativni portal\nYou are at:Home»BiH»Radnici oduševljeni: Sindikat traži povećanje minimalne satnice u Federaciji, poznata i cijena!\nBiH 13. Januara 2019.\nRadnici oduševljeni: Sindikat traži povećanje minimalne satnice u Federaciji, poznata i cijena!\n“Zaključeno je da se od Federalnog ministarstva rada i socijalne politike zatraži zakazivanje zajedničkog sastanka sva tri socijalna partnera kako bi se analizirale primjedbe dobijene od sindikata i poslodavaca, te došlo do konsenzusa i zajedničkog teksta ove uredbe. Takođe, razmatran je i Prednacrt zakona o reprezentativnosti sindikata i udruženja poslodavaca. Kada je riječ o obilježavanju 1. maja, Međunarodnog praznika rada, Predsjedništvo UO SSSBiH je usvojilo Prijedlog odluke da se ove godine najveći radnički praznik obilježi u Zenici, o čemu će konačnu odluku donijeti Upravni odbor SSSBiH”, saopćeno je iz Sindikata BiH.\nPrevious ArticleSMJESA OD DVA SASTOJKA ČINI ČUDA: Evo kako da ujutro odledite šoferšajbnu za manje od minut\nNext Article Govor mržnje na Čovićevom portalu: “Bošnjaci su genetski predodređeni za izdaju, šta očekivati od ljudi čiji su preci izdali vjeru”


MUP: Za sedam dana isključeno 78 vozača iz saobraćaja – Tutin Press\nBEOGRAD – Od 25. do 31. januara, pripadnici Uprave saobraćajne policije isključili su iz saobraćaja 38 vozača zbog nasilničke vožnje i 40 vozača zbog upravljanja vozilom pod dejstvom psihoaktivnih supstanci.\nNajveći broj vozača isključen je iz saobraćaja zbog nasilničke vožnje u Novom Sadu, Beogradu, Jagodini i Somboru, saopštio je MUP, navodeći da se najveći broj prekršaja – 31, odnosio na upravljanje vozilom u stanju potpune alkoholisanosti, odnosno sa više od dva promila alkohola u organizmu.\nZbog upravljanja vozilom pod dejstvom kanabisa isključeno je iz saobraćaja 16 vozača, dok je zbog upravljanja vozilom pod dejstvom kokaina i amfetamina iz saobraćaja isključeno po osam vozača.\nKod devet vozača je utvrđeno prisustvo više vrsta psihoaktivnih supstanci u organizmu, dok su dva vozača isključena iz saobraćaja jer su odbili testiranje.\nNajveći broj vozača isključen je iz saobraćaja zbog tog prekršaja u Beogradu, Kraljevu, Nišu i Boru.\nUprava saobraćajne policije apeluje na vozače da se ponašaju odgovorno i pridržavaju svih saobraćajnih propisa, da poštuju ograničenje propisane brzine kretanja i da ne upravljaju vozilima pod dejstvom alkohola i psihoaktivnih supstanci i to kako bi sačuvali svoje živote i živote ostalih učesnika u saobraćaju.\nAKCIJA SIPA-e JE SAMO TRAČAK NADE DA SE RASVIJETLI SLUČAJ "DŽENAN MEMIĆ": Postoji strah da će se ponovo neka "velika riba" umiješati i zaustaviti novi pokušaj


Асоцијација предузетника малог и средњег бизниса » Blog Archive » „Dan ruske kulture”\nАсоцијација предузетника малог и средњег бизниса » Главная » „Dan ruske kulture”\nMnogo čuvenih stranica moze se naći u istoriji ruske dijaspore u Srbiji. Poćevsi od početka prošlog veka ona je ostavila veliki doprinos u očuvanju ruske baštine u Srbiji.\nKada posvećuješ sebe u potpunosti ideji,u koju veruješ i daješ sve od sebe,pozitivan rezultat naprosto neizbežan. Tako u 2013 godini, ruski sunarodnike u Srbiji – Asocijacija privrednika malog i srednjeg biznisa “Rusija” i Novisadski Sajam, izašli su sa inicijativom održati “Dani ruske kulture” u okviru Međunarodne Balkanske regionalne izložbe ”Sajam knjiga. Likovni salon –Art Ekspo”. Manifestacija dobila je veliku pozitivnu rezonancu ne samo u gradu Novom Sadu već i širom Srbiji, posto učesnicima kulturnih programa bili stvaralački kolektive pod vođstvom naših sunarodnica iz cele Srbije, a posetioci izložbe mogli su osetiti celovitost i videti raznolikost kulture Rusije. Ovo je bio nesumnjivo uspeh, a samim tim i ponos da je manifestacija “ Dani ruske kulture” i ako je jako mlada, jedna od najznačajnijh manifestacija, organizovanih sunarodnicima Rusiji u Srbiji, kao i činjenica da je epicentrom postao upravo grad Novi Sad, glavni grad Vojvodine. Bio je postignut dogovor sa upravom Novisadske izložbe o tradicionalnom održavanju ove manifestacije koja je sa velikim uspehom održana i u 2014 godine.\nAli “potreba zakon menja” tako u 2015 godine ispostavila se nije laka situacija, nije se našlo čak ni malih sredstava za potrebnu podršku u organizacije ovakve značajne za nas manifestaciji. Ipak, manifestacija po tradiciji jeodržana ali u drugom (manjem) formatu. Bio je organizovan “Dan kulture Rusije”, posvećen Godine literature u Rusije.\nCeremonija svečanog otvaranja “Dana kulture Rusije” u okviru međunarodne Balkanske regionalne izložbe “Salon knjiga. Likovni salon – Art ekspo” odrzana je 18 aprila i izazvala je veliki interes kod posetioca izložbe. Podržati svojim prisustvom naše sunarodnike došli su i predstavnici Ambasade Rusiji u Srbiji i Ruske škole u Beogradu.\nPočasnim gostem na izložbi knjiga ove godine bila je predstavnik Ruskog Doma gospođa Zelinskaja E.K. Ona je upoznala prisutnih sa pravcima rada Ruskog Doma, smerenih na popularizaciju knjiga srpskih pisaca u Rusiji i ruskih pisaca u Srbiji. Jelena Konstaninova iskreno i prirodno razgovarala sa publikom , i kao novi rukovodilac informativnog sektora Ruskog Doma došavši sasvim nedavno, podelila svoja zapažanja, da u Srbiji dovoljno dobro znaju klasičnu rusku književnost Rusije i mnogo čitaju savremenu rusku knjigu. Pravim poklonom za posetioce izložbe bio je nastup učenika Ruske škole u Beogradu u umetničko-kulturnom delu programa otvaranja Novisadske izložbe,koje je bilo posvećeno 70 – godišnjici Pobede u Drugom svetskom ratu. Sa suzama u očima i zadržavsi disanje,publika je slušala pesme o ratu i zajedno sa izvođaćima pevala pesme ratnih godina.\nPrekrasne nastupe kolektiva pod vođstvom nasih sunarodnica – vokalne grupe “Gornica” iz Beograda i hora “Sveti Roman Slatkopojac”, ukljućujući voditelje programa Tatjanu Radić i Mihaila Mošnogorskog sa uspehpm su ukrasili manifestaciju.\nU budučnosti nas cilj ostaje isti: radi dubljeg razumevanja odnosa između dva naroda i dve države, Rusiji i Srbiji osnovnom pretpostavkom i potrebnim uslovom javlja se poznavanje kulture,veza,istoriji,jezika. Zato održavanje “Dana kulture Rusije” predstavlja kulturni dijalog , kroz koji prolazi duh ruskog jezika,književnosti,plesa, muzike i umetnosti a ova tradicija mora se nastaviti i u budučnosti.


Da li će vakcinacija protiv korone biti OBAVEZNA U SRBIJI? Evo šta kaže premijerka Brnabić\nVakcinacija u Srbiji ide odlično i interesovanje je odlično i bez obavezne i sve pohvale građanima koji su pokazali da su izuzetno odgovorni, izjavila je danas premijerka Srbije Ana Brnabić.\n- Naši građani pokazuju da veruju i u medicinu i u insititucije. U ovom trenutku ne postoji nijedan razlog da razmišljamo o obaveznom uvođenju vakcinacije - istakla je Brnabić.\nS jedne strane imamo između 10 i 12 hiljada svaki dan prijavljenih na e-upravu, ali građani dolaze i bez prijave, dodala je ona.\n- Nemamo takav problem koji imaju zemlje gde građani ne žele da se vakcinišu - rekla je Brnabić govoreći novinarima.\nKako je istakla, u Srbiji je do sada vakcinisano skoro 30 odsto punoletnih građana.\n- Ne znam kako bi izgledala ta ozbiljnija kampanja od ove i koliko bi se onda ljudi prijavilo. Radimo vakcinaciju i kampanju najozbiljnije moguće i ne razumem zašto neko misli da je ovo neozbiljno - navela je premijerka.\nOdluku donosi stručna komisija\nSa druge strane, ministar zdravlja Zlatibor Lončar izjavio je pre nekoliko dana je predlog da vakcinacija za medicinske radnike postane obavezna dala struka, kao i da se se slaže sa tim predlogom. Ipak, kako je naglasio odluku će doneti stručna komisija.\n- Mislim da će republička komisija, u kojoj su najeminentniji stručnjaci, doneti odluku. Uvek ću biti uz struku i da spašavam živote, a boriću se protiv onih koji su vakcinisani i koji su zahvaljujući tome dobro, a šire laži i paniku o vakcinama - naveo je Lončar i dodao da "nema logike'' da lekar ili medicinska sestra kažu da su dobili koronu, jer mogu da se vakcinišu.\nU Srbiji sutra ujutru i pre podne oblačno mestimično sa kišom i snegom, posle podne prestanak padavina i delimično razvedravanje.\nVojna svečanost povodom ispraćaja novog kontingenta Vojske Srbije u mirovnu operaciju Ujedinjenih nacija u Libanu održana je danas u kasarni „Ribnica“ u Kraljevu.\nBROJ PREGLEDA U ZLATIBORSKOM KRAJU PREPOLOVLJEN Oslobođaju se kreveti u svim bolnicama, Bajina Bašta i dalje lider u borbi sa korona virusom\nU poslednjem talasu pandemije izazvane korona virusa kada je na svim odeljenjima Opše bolnice Užice se lečilo preko 200 pacijenata, danas je taj broj prepolovljen. Trenutno je hospitalizovano 51 kovid bolesnika, šest pacijenata sa najtežom kliničkom slikom priključeno je na respiratore.\nNa 49. Skupštini Stalne konferencije gradova i opština (SKGO) Nikola Tarbuk je izabran za novog generalnog sekretara ove zajednice lokalnih samouprava u Srbiji.\nOve jeseni, kompanija Lidl pokrenula je veliku ekološku akciju pod nazivom „Čisto iz ljubavi“, sa ciljem podizanja svesti o važnosti brige o životnoj sredini, tokom koje je iz prirode širom Srbije uklanjan otpad u vidu flaša, limenki, stakla, papira i drugog materijala.


Kako da sami sebi uplaćujete doprinose za penziju - Edukaplus\n– Ukoliko se osoba opredeli za ovakav vid osiguranja bira jednu od 13 osnovica na koju će plaćati doprinose, a koju će izabrati ne zavisi od stručne spreme već samo od finansijskih mogućnosti uplatioca. Doprinosi se uplaćuju uplatnicom na šalterima pošta ili banaka do 15. u mesecu, za prethodni mesec – objašnjavaju u Fondu PIO.\nNajniža osnovica iznosi 35% prosečne republičke zarade u prethodnom tromesečju, a najviša pet takvih proseka. Osnovice se usklađuju svaka tri meseca, prema kretanju zarada. Inače, stopa doprinosa za penzijsko i invalidsko osiguranje iznosi 26%. Osiguranik može da u skladu sa svojim finansijskim mogućnostima menja osnovicu, ali je to moguće jedino ako podnese odgovarajući zahtev.\n– U ovom kvartalu, najniža osnovica iznosi 35% prosečne republičke zarade iz prethodnog tromesečja 23.446 dinara, a najviša pet prosečnih plata, odnosno 334.945 dinara. Pošto je doprinos za penzijsko i invalidsko osiguranje 26%, to znači da će se mesečni izdatak za uplate doprinosa kretati u rasponu od 6.095 dinara do 87.085 dinara – objašnjavaju u Fondu.\nOsnovica\tDoprinosi mesečno u din.\nZahteve za uključivanje u osiguranje najčešće podnose građani kojima nedostaje staž osiguranja potreban za ostvarivanje prava na penziju. Na pitanje koji je prosečan period uplate doprinosa, u Fondu PIO kažu da se periodi razlikuju od mesec do 10 godina i ne mogu da se uproseče, naročito što ima građana koji više puta se uključuju u samostalno plaćanje doprinosa.


Vučić: Nisam iznenađen Palmerovom rečenicom da je Amerika uz Kosovo – www.radiobalkanfox.com\n– Imaćete moju maksimalnu podršku za svaki uspeh i svaku osobu koju ste zadržali u srpskom selu. Niko neće da se vrati u selo kada ode u grad, a mi se suočavamo sa velikim problemom depopulacije stanovništva – proučio je predsednik Srbije Aleksandar Vučić nakon sednice povodom formiranja Nacionalnog tima za preporod sela Srbije.\nNisam iznenađen mišljenjem Palmera\n– Ja ču pokušati da tokom narednih dana razgovaram sa predstavnicima američkih institucija, videću šta je to demokratska granitura ostavila, uputiću pisani poziv Trampu i probaću da stupim u kontak sa nekim od njegovih saradnika – rekao je Vučič i dodao da nije iznenađen Palmerovom rečenicom da je Amerika uz Kosovo.\nVučić je dodao da Srbiji ostaje da se bori i da učini sve što može, a da će se mnoge stvari pokazati na sastanku u Parizu ako ga bude.\n– Mi moramo da budemo verni sebi i svojim građanima, da poštujemo svoje prijatelje, a da brinemo o tome koje poruke šalje Priština – istakao je Vučić.\nVučić o CPC\n– Stav države Srbije je da je Crna Gora samostalna država još od 2006. godine, te mi želimo da je poštujemo i da imamo dobre odnose sa svim njenim građanima, a mi ćemo preko Venecijanske komisije pokušati da zamolimo da se akt o otcepljenju crkve ne usvoji. Moja molba je vlasti u Crnoj Gori i većini je da ovakav akt ne usvoje jer srpska crkva postoji vekovima na tu tlu, a ona nije utočište samo srpskom narodu već i mnogima koji se osećaju kao Crnogorci, te ih molim da usliše moju molbu, ukoliko se to ne desi, to je njihova odluka. To ćemo razumeti, te ćemo se u skladu sa tim i ponašati, a svako ugrožavanje srpske imovine u Crnoj Gori pokvariće naše odnose, a ja to ne želim – rekao je Vučić.\n– Najveći problem za našu zemlju je depopulacija stanovništva, gubitak ljudi predstavlja veliki problem za selo – izjavio je Vučić nakon sastanka na kojem osnovano nacionalno telo za preporod sela Srbije.\nPovodom sastanka Metjua Palmera i predstavnika opozicije, Vučić je izjavio – Da ga baš briga, da mogu da se vole koliko hoće. – Ne interesuje me koliko su razgovarali, važno je imati podršku naroda.\nNenad Jezdić: Sprečimo sve naše deobe, sprečimo buduće seobe


Pored svih kritika koje bitkoin trpi, evo nečeg zabavnog: neko je u prošle nedelje prebacio bitkoina u približnoj vrednosti od milijardu američkih dolara, što je bio javan potez koji je svako mogao da vidi, ali su identiteti pošiljaoca i primalaca ostali nepoznati.\nVelika lova koja se obrće krijući se pred svima obično izaziva određeno zanimanje među bitkoinerima. Decrypt je primetio da je ovaj transfer prepoznat kao najveći transfer bitkoina povezan sa poslom kao što je razmena dobara. To znači da se možda radi o imućnom privatnom pojedincu, ili bi stvarno moglo da se radi o berzi, investitoru, ili nekom drugom pravnom subjektu koji je trenutno nepoznat. Nije obavezno objaviti koje bitkoin adrese neko kontroliše, i ako niko drugi ne sabere dva i dva, nečije aktivnosti mogu da ostanu pod velom pseudonimnosti.\nA ako transfer nije bio legalan, pa, pseudonimnost i sposobnost da novac slobodno cirkuliše bez prethodnog odobrenja nadležnih i jeste smisao bitkoina. Kada je to već rečeno, snage zakona su u ovoj fazi igre svakako svesne bitkoina, i ako ja govorim o ovom transferu, onda bi to svakako mogli da čine i važniji ljudi.\nJavna priroda bitkoin blokčejna, i drugih kriptovaluta nalik njemu znači da se pseudonimne informacije o transakcijama objavljuju javno u registru transakcija koji se prati još od pokretanja sistema. Pored ove misterije oko bitkoina, prošlogodišnji transfer od otprilike milijardu dolara takođe je bio predmet interesovanja. A pre samo par nedelja, pratioci kriptovaluta su češkali glave zbog male transakcije etereuma koju su pratile milionske takse.


Pompeo i Lavrov: Mnoge razlike ostaju između dvije strane\nMike Pompeo i Sergej Lavrov na press konferenciji u Sočiju 14. maja 2019.\nAmerički državni sekretar Mike Pompeo i njegov domaćin, ruski ministar vanskih poslova Sergej Lavrov saopštili su u Sočiju da mnoge razlike ostaju između Vašingtona i Moskve, ali da su razgovori koje su u utorak održali koraci naprijed ka popravljanju bilateralnih odnosa.\nPompeo i Lavrov su govoreći na zajedničkoj konferenciji za medije, naveli da su razmatrali razliita pitanja, uključujući i nuklerno razoružavanje, nuklerni sporazum sa Iranom i regionalne aktivnosti Teherana, situaciju u Venecueli i druge međunarodne probleme.\n"Mi suštinski ne vidimo rat sa Iranom" rekao je Pompeo, po pitanju aktuelnih tenzija sa između Teherana i Vašingtona.\nLavrov je rekao da je imao "iskrenu i korisnu" diskusiju sa Pompeom, o različitim pitanjima, uključujući Iran, Venecuelu i Siriju.\n"Do detalja smo razmatrali situaciju po pitanju bilateralnih odnosa i razmjene mišljenja o Venecueli, Siriji i stanje stvari po pitanju Zajedničkog sveobuhvatnog plana akcije za Iran (JCPAI)" rekao je Lavrov koristeći zvaničan naziv nuklernog sporazuma koje su šest svjetskih sila postigle sa Iranom 2015., a iz kojeg su se SAD povukle prošle godine u maju.\nPompeo je rekao da je apelovao na Rusiju da okončaju podršku venecuelanskom predsjedniku Nicolasu Maduru, ali je njegov poziv Moskva lagano odbacila.\n"Vrijeme je došlo da Nicolas Maduro ode, on nije donio ništa osim bijedu za narod Venceule, i mi se nadamo da će se ruska ppdrška Madiru okončati" rekao je Pompeo.\nTakođe je naveo da su razmatrali rusko miješenje u unutrašnje poslove Sjedinjenih Država, i da je ruskom šefu diplomatije rekao da je "miješanje u američke izbore neprihvatljivo."


SRBIJA NAPRAVILA ZVER OD PUŠKE: Završeno super-oružje za 21. vek, a tek da vidite kako radi drugi kalibar "grendel" | Web-Tribune.com\nHome / AKTUELNO / SRBIJA NAPRAVILA ZVER OD PUŠKE: Završeno super-oružje za 21. vek, a tek da vidite kako radi drugi kalibar „grendel“\nSRBIJA NAPRAVILA ZVER OD PUŠKE: Završeno super-oružje za 21. vek, a tek da vidite kako radi drugi kalibar „grendel“\nKragujevačka fabrika “Zastava oružje” završila je razvoj nove modularne automatske puške koja će tokom narednih dana biti predstavljena državnom i vojnom vrhu Srbije na poligonu u Nikincima.\nU pitanju je automatska puška u kalibru 7,62×39 i kalibru 6,5 “grendel” koja ima izmenljivu cev i spada u poslednju generaciju automatskih pušaka, a po performansima u mnogo čemu prednjači u odnosu na sve što je do sada viđeno u ovom segmentu oružja.\nKako se navodi, inženjeri “Zastava oružja” uspeli su da za manje od godinu dana naprave automatsku pušku koja spada u oružje vojnika 21. veka.\nIzjave vojnih stručnjaka koji tvrde da takvo oružje nije do sada napravila nijedna armija u svetu, da razvoj ovakve puške i odgovarajućeg metka, prema analitičarima iz SAD, košta više od milijardu dolara.\nSve je to napravljeno u Kragujevcu, kao i fabrici municije “Prvi partizan” u Užicu.\nRadi se, kako objašnjavaju stručnjaci, o oružju koje je napravljeno po sistemu “kalašnjikova”, uz to da ima izmenjivu cev u dva kalibra.\nPuška još nema ime, ali je u svetu jedinstvena zbog kalibra “grendel”, čija je prednost što je trzaj manji, dok se cev ne navija već se sa sandukom spaja pomoću poluge.\nPozivajući se na neimenovani izvor iz fabrike oružja u Kragujevcu, navodi se da puška ima teleskopski preklapajući kundak od polimera, magacin za municiju ima kapacitet od 30 metaka, a ima i novi skrivač plamena na “ustima cevi”.\nDodaje se da je puška ispitana u fabrici na streljačkim poligonima u Kragujevcu i da su rezultati bili odlični.\nZa ovu pušku, koju su kreirali najbolji stručnjaci srpske vojne industrije, “otimaće se armije širom sveta”, navodi Blic.\nTags oružje puška Srbija vojska\nPrevious Posle krvavih borbi, sledi još jedna katastrofa: NAJVEĆA BRANA U SIRIJI PRED PUCANJEM (VIDEO)\nNext Putin, od špijuna do predsednika: Kratak film koji je pokušao da objasni Vladimirov uspon i njegov kontraudarac Zapadu (VIDEO)


RTCG - Radio Televizija Crne Gore - Nacionalni javni servis :: Svijet :: "Srećan sam što SAD pomažu, ali EU ima vodeću ulogu"\n01. 12. 2020. 22:41 >> 22:48 0\n"Srećan sam što SAD pomažu, ali EU ima vodeću ulogu"\nVisoki predstavnik EU za spoljnu politiku i bezbjednost Žozep Borel izjavio je da je srećan što su SAD htjele da pomognu u dijalogu Srbije i Kosova, ali da Brisel ima vodeću ulogu u tom procesu.\n"Samo EU može dati ponudu tako važnu za te ljude, a to je evropska perspektiva - izjavio je Borel na onlajn debati povodom 10. godišnjice Evropske službe za spoljne poslove (EEAS) "EU u svijetu koji se mijenja", zadržati kurs u teškim vremenima".\nBorel je rekao da EU mora da investira, da se angažuje i da sarađuje u svim oblastima sa zemljama Zapadnog Balkana, jer je to neposredno susjedstvo EU.\n"Ako ne možemo da rešimo problem u našem neposrednom susedstvu, kako možemo da se pretvaramo da smo geopolitički akter", rekao je Borel.\nPodsjetivši da je nedavno bio u Sarajevu, prilikom obilježavanja 25. godišnjice potpisivanja Dejtonskog sporazuma, Borel je rekao da je "tužno" što je bilo nemoguće organizovati zajedničku proslavu tog događaja.\n"Podjele i dalje ostaju, istorijske rane su veoma duboke, ostali su ožiljci na psihološkoj koži. Ali ne možemo da osporimo njihovu evropsku perspektivu", rekao je šef evropske diplomatije.\nBorel je dodao da se šest odsto stanovništva Bosne i Hercegovine odselilo u centralnu Evropu i da EU mora da investira da bi se zaustavila emigracija.\n"Ne možemo da dozvolimo da imamo slabu tačku u srcu Evrope", rekao je Borel.\nHavijer Solana, koji je bio visoki predstavnik EU za zajedničku spoljnu politiku i bezbjednost od 1999. do 2009. godine, izjavio je da se pregovori Srbije i Kosova moraju nastaviti i da se mora brzo djelovati.\n"Rusija želi da ima Srbiju u svojoj orbiti. Ponuditi Srbiji mogućnost da postane dio EU je fundamentalno", rekao je Solana.\ndijalog Beograd - Priština Žozep Borel\n''Nova runda dijaloga poslije izbora na Kosovu''\nOlbrajtova ponovo u dijalogu Beograda i Prištine\nPut Crne Gore je proevropski i prograđanski


Prošlo je skoro mesec dana od početka primene gradske odluke da novosadski ugistiteljski objekti imaju radno vreme radnim danima do 23, a vikendom do 24 časa.\nOvogodišnji prvomajski praznici su osim odlaska na izletišta, i tradicionalnog roštilja, novosadskim ugostiteljima doneli i jednu novinu. Naime, 1. maja počela je sa primenom odluka grada, da svi klubovi i lokali imaju obavezu da vikendom u ponoć ugase muziku i svetla, a na vrata stave natpis "zatvoreno".\nRadnim danima situacija je drugačija, i isto to potrebno je da učine sat vremena ranije.\n"Čemu je to doprinelo ne mogu da kažem, doprinelo je ugostiteljima da ugase svoje poslove to je sigurno. Da li je doprinelo nekom uređenju reda i mira nisam baš siguran zato sto smatram da je i raniji problem koji se dešavao mimo lokala taj komunalni problem buke, nije rešen. Omladina ostaje na ulicama", kaže Branko Koprivica- predsednik udruženja ugostitelja Novog Sada.\nKoprivica dodaje da je bilo prostora da mnogi gradski lokali bolje i organizovanije rade na smanjenju buke. I pored toga tvrdi, da je takva odluka dovela pred svršen čin sve ugostitelje i njihove saradnike, te da mora postojati bolja saradnja između grada i onih, koji su po njegovim rečima, oštećeni u celoj ovoj situaciji.\nSlično misli i Nikola Bubonja, vlasnik jednog lokala u centru grada.\n"Uopšte se ne bavimo našim poslom, a ova nova odluka nas tera direktno u bankrot i dovodi u pitanje našu egzistenciju, nas i naše dece, radnika. Moj lični primer - sa 12 zaposlenih, ja sam spao na četiri jer se i dalje nadam da ću dobiti dozvolu za produženo radno vreme", objašnjava Bubonja.\nKazne za nepoštovanje odluke o radnom vremenu su 50 hiljada dinara i više. Prema rečima ugostitelja, iako je problem buke ovim aktom prilično loše rešen, sada miran san nemaju oni, jer su i pored mnogo uloženog novca i poštovanja svih zakona, došli do toga da razmišljaju o zatvaranju lokala.\nNadaju se ipak, da će se naći bolje rešenje na zadovoljstvo svih.


Održana četvrta sednica Suda časti DSOJ - DSOJ - Društvo Srbije za odnose s javnošću\nHome / Novosti i blog / Novosti / Održana četvrta sednica Suda časti DSOJ\nOdržana četvrta sednica Suda časti DSOJ\nurednik 2. November 2015.\tNovosti, Novosti i blog, Sud časti Leave a comment 182 Pregledi\nČetvrta sednica Suda časti DSOJ održana je u prostorijama Dunav osiguranja (Kolarčeva 7/VIII), u sredu, 28. oktobra 2015. godine.\nU radu su učestvovali Vedran Ivanković, Milica Slijepčević i Dragana Roter.\nSud časti poziva PR stručnjake da realno prikazuju cenu usluga u ponudama za konkurse.\nSudu časti DSOJ je na sednici održanoj 28. oktobra, razmotrio nove primere odluka u postupku javnih nabavki tokom kojih su izabrane PR agencije koje svoje usluge nude besplatno ili po desetak puta nižoj ceni od procenjene vrednosti nabavke.\nTim povodom zapaženo je da se na pozive za javnu nabavku PR usluga najčešće odazivaju dve – tri agencije, od kojih neke bivaju odbijene jer ne ispunjavaju sve tražene uslove. Ovakvo ponašanje ukazuje da najnovije izmene i dopune Zakona o javnim nabakama, koje su stupile na snagu 12. avgusta, ne menjaju ponašanje učesnika u proceduri jer ishod tendera i dalje zavisi od najniže ponuđene cene.\nSud časti zato poziva sve učesnike na konkursima za komunikacijske usluga da se odgovorno ponašaju i da se prilikom pravljenja ponude i odlučivanja o njoj rukovode pre svega kvalitetom usluge, kao i stručnošću i inovativnošću tima, a zatim njenom finansijskom vrednošću da bi postupkom nabavke pružili/dobili najbolji odnos kvaliteta i cene.\nSud časti smatra da obesmišljavanje vrednosti našeg rada ne doprinosi fer odnosima i afirmaciji struke već podstiče percepciju da smo deo korumpiranog okruženja. Uz to, praksa nas je naučila da rad na konsultantskim uslugama, za koje se zna da će biti plaćene ispod realne cene, utiče na motivisanost PR timova da se maksimalno profesionalno pozabave kreiranjem i pružanjem najboljih usluga tako da se time snižava kvalitet ponude i dodatno usporava razvoj struke.\nPrevious Pres kliping za period od 26. oktobra do 30. oktobra\nSledeći DIGITALNI MARKETING: Pojmovnik autorke Nataše Krstić\nVodeća međunarodna konferencija PRO.PR ove godine održava se u periodu između 11. i 14. aprila, …


Nove zavjere SAD-a protiv Sirije\nsubota, 08 avgust 2015 06:30\nSAHAR TV/ Džumhurije Islami- Svakim danom od kako se produžava agonija u Siriji i tamošnja kriza, zahtjevi međunarodne zajednice za rješevanje iste postaju veći. Sjedinjene Američke Države predstavljanjem novog nacrta pred Vijećem sigurnosti UN-a, s ciljem stvaranja dodatnog pritiska protiv sirijske vlade te produbljavanja krize u zemlji, žele osvariti vlastite interese.\nIranski dnevni lsit Džumhurije Islami pozivajući se na agencije u današnjem broju piše da je prijedlog Sjedinjenih Američkih Država o provjeri upotrebe hemijskog oružja u Siriji odobren konsenzusom članova Vijeća sigurnosti Ujedinjenih nacija. Naime, jučer je Vijeće sigurnosti Ujedinjenih nacija glasao za nacrt rezolucije kojom će se uspostaviti panel koji bi trebalo da utvrdi ko je odgovoran za napade smrtonosnim gasom hlorinom u Siriji, navele su diplomate.Glasanje je zakazano nakon što je američki državni sekretar Džon Keri dobio podršku Rusije za ovu mjeru, na sastanku sa šefom ruske diplomatije Sergejom Lavrovim, koji je održan u srijedu, prenio je AFP. S drueg starne, Vitalij Čurkin, predstavnik Rusije u Vijeću sigurnosti Ujedinjenih nacija nakon održavanja glasanja o provjeri upotrebe hemijskog oružja u Siriji, rekao je da još nije jasno koja je strana upotrebljavala nekonvencionalno oružje. Rezolucija, čiji su predlagač SAD, predviđa formiranje tima stručnjaka koji će identifikovati odgovorne za napade hemijskim oružjem, čime se otvara put za moguće sankcije. Generalni sekretar UN Ban Ki-mun imaće zadatak da u roku od dvadeset dana poveže tim sa Organizacijom za zabranu hemijskog oružja sa sjedištem u Hagu. Panel će svoja prva saznanja predstaviti Vijeću sigurnosti Ujedinjenih nacija devedeset dana od početka rada.\nViše iz kategorije: « Nastavak egipatskih zračnih napada na položaje DAIŠ-a u Libiji\tNjemačka: Odbacivanje nuklearnog sporazuma u američkom Kongresu imat će fatalne posljedice »


Banca Intesa | Sefovi\nNaslovna Stanovništvo Sefovi\nBeograd, Knez Mihailova 30 – 8 dimenzija,\nBeograd, Kolarčeva 5 – 6 dimenzija,\nŠabac, Gospodar Jevremova 44 – 4 dimenzije,\nPančevo, Štrosmajerova 1 – 3 dimenzije,\nSremska Mitrovica, Svetog Dimitrija 2 – 2 dimenzije,\nSubotica, Štrosmajerova 6 – 6 dimenzija i\nNovi Sad, Bulevar Mihajla Pupina 4 – 17 dimenzija.\nProcedura zakupa sefova je veoma jednostavna – dovoljno je da se obratite Banci sa zahtevom za zakup sefa navodeći željenu veličinu sefa, a od dokumenata vam je potreban važeći identifikacioni dokument. Za vreme trajanja Ugovora o zakupu sefa neophodno je da u Banci imate otvoren dinarski platni račun sa osnovnim uslugama, Intesa Hit ili Intesa Magnifica platni račun. Za plaćanje naknade za zakup sefa više ne morate posećivati ekspozituru Banke u kojoj imate sef, već će mesečna naknada biti naplaćena automatski sa Vašeg računa u Banci.\nU okviru Tarife naknada za usluge Banca Intesa za fizička lica možete se informisati o cenama zakupa.


Počela Animanima u Čačku\nBeta\t 11. septembra 2015. 13:30\nDeveti međunarodni festival animiranog filma “Animanima” u Čačku počeo je audio-vizuelnim performansom koji je priredio italijanski umetnik i ovogodišnji član žirija Stefano Saso i izložbom grafika mreže “Fijuk” izBeograda.\nNa programu festivala danas je serija crtanih filmova za decu o profesoru Baltazaru, takmičarski program i predavanje člana festivalskog žirija Tomasa Renoldnera o austrijskoj narativnoj animaciji.\nNa festivalu, koji traje do 13. septembra, u takmičarskom programu biće prikazano 40 filmova iz 20 zemalja.\nPored takmičarskog biće održani i drugi programi kao što su revije animiranih filmova reditelja Tomasa Renoldnera iz Austrije, Aleksandra Hrapovicka iz Poljske , Maroša Broja iz Slovačke, kao i retrospektiva radova beogradskog animatora Igora Ćorića pod naslovom “Do kraja sveta i natrag”.\nO festivalskim nagradama odlučivaće tročlani međunarodni žiri, koji će najboljem filmu festivala dodeliti Grand pri “Zlatni štift”.\nOsim glavne, biće dodeljene i nagrade žirija za posebna dostignuća, specijalna priznanja svakog od tri člana žirija i nagrada publike.\nPored Sasa i Renoldnera, koji se bave i profesorskim radom na Akademijama lepih umetnosti u Maćeratiju u Italiji i Beču u Austriji, u žiriju je i autorka iz Kine Hefang Vei, koja već duže vreme živi u Francuskoj i radi u studiju animacije “Folimaž” u Valensu.\nOrganizator festivala je Dom kulture u Čačku, a pokrovitelj grad Čačak i Ministarstvo kulture Srbije.


Zilkić: Važno da Amela bude prava u Cirihu - Radio Sto Plus\nZilkić: Važno da Amela bude prava u Cirihu\nAtletski trener Rifat Zilkić rekao je danas da očekuje dobre nastupe Amele Terzić na mitinzima u SAD u drugoj polovini aprila i početkom maja, ali da je najznačajnije da reprezentativka Srbije bude u formi u avgustu, na Evropskom prvenstvu u Cirihu. „Prema ugovoru sa...\nAtletski trener Rifat Zilkić rekao je danas da očekuje dobre nastupe Amele Terzić na mitinzima u SAD u drugoj polovini aprila i početkom maja, ali da je najznačajnije da reprezentativka Srbije bude u formi u avgustu, na Evropskom prvenstvu u Cirihu.\n„Prema ugovoru sa Adidasom, Terzićeva će ove godine trčati na osam mitinga čiji su oni pokrovitelji. Prvo takmičenje je za nešto više od dve nedelje u SAD i očekujem njen dobar nastup, ako sa vizom sve bude u redu. Ipak, nije lako imati formu u aprilu, pošto je glavno takmičenje u drugoj polovini sezone“, rekao je Zilkić radiju Sto plus.\nOn je naveo da će Evropsko prvenstvo od 12. do 17. avgusta u Cirihu biti najače do sada, a da će Terzićeva na tom takmičenju biti među favoritima za medalju.\n„To je najvažnije takmičenje za evropske atletičare ove sezone i mislim da će biti najjače do sada. Amela će biti među favoritima na 1.500 metara, a za ulazak u finale će, verovatno, biti neophodno da bude brža od četiri minuta i pet sekundi. Prema onome kako radi na Zlatiboru, to će biti dostižno“, ocenio je Zilkić.\n„Ono što daje dodatnu draž, ali dovodi i do nelojalne konkurencije, je što države poput Belgije ili Holandije naturalizuju takmičarke iz Afrike“, kazao je on.\nAmela Terzić se trenutno nalazi na predsezonskim pripremama na Zlatiboru, gde u poslednjih sedam trenira s klupskim i reprezentativnim kolegama Jasminom Ljajićem, Nenadom Radanovićem i Muamerom Hasanovićem.\n„Zbog trka u SAD, ranije smo počeli da se spremamo za sezonu na stazi. Što se ostalih Novopazaraca tiče, očekujem da se Ljajić bori za normu koja donosi nastup u Cirihu, da Radanović i Hasanović istrče lične rekorde, kao i da nam se sredinom aprila, uz nekoliko mlađih atletičara, priključi i oporavljena Teodora Simović“, najavio je Zilkić.


Centralne teme sastanka odnosile su se na realizovane aktivnosti, kao i plan djelovanja u narednom periodu u otkrivanju, krivičnom procesuiranju i sprečavanju krivičnih djela iz oblasti trgovine ljudima i ilegalnih migracija.\nGlavna tužiteljica Tužilaštva Bosne i Hercegovine, Gordana Tadić, predsjedavala je sastankom Udarne grupe, na kojem su sudjelovali zvaničnici pravosudnih, policijskih i sigurnosnih institucija sa nivoa države Bosne i Hercegovine, oba entiteta i Brčko distrikta BiH, kao i novoimenovani članovi Udarne grupe.\nNa sastanku je zaključeno da je postignut napredak u procesuiranju krivičnih djela trgovine ljudima na svim nivoima, ali da se i dalje nastavljaju aktivnosti putem Specijalizovane mreže tužilaca i istražilaca za borbu protiv trgovine ljudima, u cilju efikasnijeg identificiranja i procesuiranja pojavnih oblika krivičnih djela trgovine ljudima i pružanja podrške i zaštite žrtvama, posebno ranjivim kategorijama.\nTakođer je istaknuta potreba nastavka aktivnosti na specijalističkim edukacijama iz ove oblasti za istražioce, tužioce i sudije koji rade na ovim predmetima.\nS obzirom na važnost navedene tematike i zaštite žrtava trgovine ljudima u procesu jačanja vladavine prava, sastanku su prisustvovali i predstavnici međunarodne zajednice i organizacija koje djeluju u Bosni i Hercegovini, a koji pružaju značajnu podršku u ovoj oblasti.


Liga šampiona | Search Results | Trebevic.net\nRezultat pretrage za: Liga šampiona\nKošarkaški šampionat Republike Srpske kreće za deset dana, a ovog vikenda će se igrati mečevi Kupa Republike Srpske. Igrači Slavije završavaju pripreme i vrlo ambiciozno ulaze u oba takmičenja. Pripreme je prvoligaš iz Istočnog Sarajeva obavio u svojoj dvorani,...\nCrvena zvezda protiv Olimpijakosa ide po prvu pobjedu u Ligi šampiona\nUvijek je posebna emocija na tribinama kada se sretnu dva bratska kluba Crvena zvezda i Olimpijakos. Ipak, kada se igra utakmica Lige šampiona, zaboravljaju se dobre relacije dva kluba i navijačkih grupa, sve s ciljem što boljeg rezultata. Beograđani...\nRemi u Bernu, Zvezda na korak od Lige šampiona!\nFudbaleri Crvene zvezde odigrali su u Bernu neriješeno sa Јang bojsom (2:2) u prvom meču 4. kola kvalifikacija za Ligu šampiona, i tako po drugi put uzastopno došli su na korak od grupne faze najelitnijeg klupskog takmičenja. Izabranici trenera...\nMladena Petrušić – od stadiona “Bara” do šampiona Balkana\nAtletičarka sokolačkog “Glasinca” Mladena Petrušić ove godine je na četiri značajna takmičenja u BiH i Republici Srpskoj proglašena najuspješnijom sportistkinjom, a u septembru će na Balkanskim igrama u Bugarskoj nastupiti u najtežoj atletskoj disciplini – sedmoboju. Petrušićeva ne krije...\nPrva liga Republike Srpske: Derbi u Istočnom Sarajevu\nPoslije višemjesečne pauze, su subotu startuje fudbalski šampionat Republike Srpske utakmicama 17. kola. Najzanimljiviji duel u Istočnom Sarajevu, gdje se sastaju Slavija i banjalučki Borac. Borac u ovaj duel ulazi kao blagi favorit sa jasnom željom da što prije obezbjedi...\nEkipa Caffe Verona se priprema za nastup u Ligi šampiona\nBez podrške gradske vlasti, opština, te privrednika našeg grada nastupiće kao jedini predstavnik kako Grada Istočno Sarajevo tako i kao vicešampioni mininogometne lige BiH.\nKafe Verona potvrdila nastup u Ligi šampiona\nVicešampioni mininogometne lige Bosne i Hercegovine, ekipa Kafe Verona iz Istočnog Sarajeva potvrdila je svoj nastup u Ligi šampiona.\n“Sokolovi” pobjedom zaključili skromnu prvoligašku sezonu\nFudbaleri Slavije savladali su u posljednjem kolu Zvijezdu na svom terenu sa 2:0. Poslednje kolo Prve lige Republike Srpske dovelo je Zvijezdu 09 u Istočno Sarajevo kod Slavije. Bez ikakvog su rezultatskog imperativa igrali i jedni I drugi, kao...


Sarajevo Innovations Festival: Studentski doprinos nauci i tehnici - AKOS\nHome > Vijesti > Vijesti iz zemlje > Sarajevo Innovations Festival: Studentski doprinos nauci i tehnici\nOvo je treći festival inovacija koji okuplja studente tehničkih nauka, a studenti iz cijele Bosne i Hercegovine i regiona predstavljaju deset radova na temu nauke i tehnike\n“Mi se bavimo virtualnom prezentacijom kulturnog nasljeđa. Imamo mnogo projekata, a ja ću danas napraviti hronologiju, presjek kroz vrijeme i završit ćemo s demom najnovijeg projekta, a to je virtualni skok sa Starog mosta”, pojasnila je Rizvić.\nJedan od učesnika je Erol Terović, student druge godine Elektrotehničkog fakulteta u Sarajevu.\n“Došao sam da predstavim rad o načinima pravljenja robota za takmičenje. Radi se o takmičenju u borbi robota”, pojasnio je Terović.\n“Vjerujem da ima mnogo više potencijala u Sarajevu i BiH. Mislim da bi se mladi trebali više angažovati, u krajnjoj liniji, mogu osvojiti i nagradu”, rekao je Terović.


AUSTRALIJSKI NOVINAR OBELODANIO: Protesti "samozvanih patriota" izazvali ZASTRAŠUJUĆI TALAS korone u Crnoj Gori | Najnovije vesti - Srbija danas\n01.10.2020. • 17:26 Srbija Danas/in4s\nFlanagan naglašava da "samozvane patriote" nisu poštovale zdravstvene mere, te da je porast broja obolelih nesumnjivo povezan sa ovim okupljanjem.\nU autorskom članku za Yahoo News Australia "Zastrašujući talas koronavirusa u nedeljama nakon protesta" Tom Flanagan dovodi u direktnu vezu "patriotske" skupove sa drastičnim porastom broja oboljelih od KOVID-19.\n- Broj obolelih od KOVID-19 u Crnoj Gori rapidno raste samo nekoliko sedmica nakon što su desetine hiljada građana izašli na ulice u znak protesta protiv izbornih rezultata.\nOn ističe da Crna Gora sada ima najveći sedmodnevni prosek broja novoobolelih na 100.000 stanovnika, kada je reč o zemljama sa više od 500.000 stanovnika, te da je zemlja, koja se u maju proglasila "korona-fri" destinacijom, sada druga u Evropi (iza Jermenije) po broju zaraženih po stanovniku od početka pandemije, sa 1.561 slučajem na 100.000 ljudi.\nPri čemu, učesnike protesta naziva pravim imenom – pristalice Mila Đukanovića.\n- 30. avgusta Demokratska partija socijalista izgubila je na izborima. Tako se okončala 30-godišnja vladavina ove stranke, što je izazvalo masovne proteste iako su medicinari upozoravali na strašne posledice po javno zdravlje - ističe Flanagan.\nOn podseća da su tri koalicije izborile veliku pobedu i osvojile 41 mesto u republičkom parlamentu, ali i da su njihove "veze" sa Srbijom i činjenica da su se tokom proslave pobede mogli videti i "srpski nacionalni simboli" – izazvali bes nacionalista.\nScene sa "patriotskog" skupa Flanagan naziva "šokantnim", i apostrofira da su okupljeni bili "natrpani" na malom prostoru, da se nije poštovala distanca niti obaveza nošenja maski.\n- Masa je mahala crnogorskim nacionalnim zastavama i skandirala: "Ovo nije Srbija… Ne damo Crnu Goru", podseća on i dodaje da je "poraženi premijer Duško Marković 7. septembra dao javnu podršku ovom protestu, tvitom -" Živjela Crna Gora“.\nZaključio je da su se svi oglušili o savete i upozorenja Bobana dr Mugoše i IJZ, koji uvođenjem dodatnih mera pokušavaju ugasiti "korona-požar" u Crnoj Gori.\nPosebno se osvrnuo na činjenicu da je u pojedinim mestima ponovo uveden "policijski čas", a da su ugostitelji ogorčeni novim restriktivnim merama.\nCrna Gora Korona virus komite Milo Đukanović protesti


Uprkos činjenici da su mu svi dosadašnji pokušaji da predstavi sebe u drugačijem svetlu neslavno propali, legendarni bokser Majk Tajson istrajava u nameri da od sebe napravi "devojčicu". Pa mu je tako, posle ideje da širom Engleske održava književne večeri (što se, naravno, završilo prebijanjem jednog nesrećnog fotoreportera), sada na pamet pala i ideja o snimanju pesme sa irskom grupom "Vest lajf".\nOva Tajsonova zamisao, na prvi pogled možda i ne bi zvučala toliko čudnovato, da u pitanju nije grupa čiji se muzički opus najbolje može uporediti sa nekadašnjim dečačkim sastavima tipa "Take That", "Nenj Kids On The Block", ili, ako baš hoćete, sa crnogorskim "No name".\nMeđutim, "Gvozdeni" Majk je, suprotno svim očekivanjima, izgleda veliki poštovalac dečaka iz "Vest lajfa", pa je preko svojih menadžera predložio Ircima da snime jednu zajedničku pesmicu. Ovi su sa oduševljenjem prihvatili ponuđenu im saradnju, pa se čak mogu čuti glasine da su ponudili Tajsonu i trajno mesto u grupi, pošto ih je, gle čuda, baš nedavno napustio jedan član.\n- On toliko voli njihovu muziku da bi želeo na neki način i da uzme učešće u radu grupe - izjavio je jedan od Tajsonovih bliskih prijatelja, koji se druži i sa pojedinim članovima "Vest lajfa". - Zato me je zamolio i da stupim u kontakt s njima, pa da vidimo može li doći do neke saradnje. On bi bio zadovoljan sa gostovanjem u jednoj pesmi, ali ja ne bih isključio mogućnost i da se u potpunosti priključi grupi.


18+ / Midnight Lucy\nČlanovi elektronskog dua 18+ ne smatraju sebe muzičarima. Kada konceptualni umetnici odluče da prave muziku dobijete intimne numere kao apstraktne komentare na tekuću kulturu\nRadiohead je snimio video za studijsku verziju pesme "I promise", dvadesetjednu godinu pošto je snimljena. Ponoćnu vožnju melanholijom režirao je Michal Marczak\nPenelope Trappes: Puppets\nU eksperimentalnom projektu polovina benda The Golden Filter, Penelope Trappes, pod uticajem umetnika kao što su This Mortal Coil, Nick Cave, pa i Grouper, deli sa nama ono što je sama, sa svoje dve glasne žice, napravila u svom studiju u istočnom Londonu\nThe Cactus Blossoms: Mississippi\nAko volite onaj momenat iz starih kaubojskih filmova kad glavni junak nakrivi šešir i odjaše ka zalasku sunca, volećete i Mississippi, novu stvar benda Cactus Blossoms\nUmetnik nas poziva da stvaramo više, volimo više, volimo jednako. U svetu, koji sve više popušta pred okrutnošću, poželjno je da se sve transformiše u pesmu\nMagazine je urađen kao soundtrack za belgijski film Home. I video, kao i film, režirao je Fien Troch\nLondon Grammar: Live (Full Set - Big Weekend 2017)\nNajverniji obožavaoci su na nastupu benda London Grammar, u okviru velikog vikenda radija BBC, mogli da, pored starih, čuju i dve nove pesme: Big Picture i Strong\nMs. Love, kao frontmenka grupe Hole, je devojka sa najvećim delom kolača. One plastične lutke su uvek tuđa briga\nPerfume Genius: Die 4 You\nNovim spotom za Die For You, Parfume Genius predstavlja novi album No Shape i dokazuje da oblik svakako postoji, između stolica i pokreta onoga što je živo leži ključ za demistifikaciju onoga što se u životu oseća\nThe Kills: Desperado\nPetnaest godina od EP Black Rooster, The kills najvaljuju novi, pod naslovom Echo Home. Ovog leta moći ćete da uživate u tom muzičkom zapisu, a do tada: The kills peva Desperado


Da li ste ikada čuli za “šlog od šamponjere”? Ova žena ga je doživela, a eksperti kažu da ovakvi slučajevi uopšte nisu retki.\nAdel je u aprilu 2016. godine frizerski salon napustila sa žestokom glavoboljom, ali mislila je da je uzrok taj što tokom tretmana nije stigla ništa da jede. Sledećeg dana osetila je probleme sa vidom i vrtoglavicu, a onda se onesvestila dok je razgovarala telefonom. Njen suprug je pozvao hitnu pomoć, a doktori su ustanovili da je doživela moždani udar usled presecanja vertebralne arterije – ugruška uzrokovanog pritiskom u vratu koji sprečava krv da dospe do mozga.\nNa hiljade ljudi odlazi na ovakve tretmane tokom godine i Adel je veoma hrabra što je ispričala svoju priču i tako upozorila sve na rizik koji im preti. Šlog uzrokovan pranjem kose kod frizera nije neuobičajena pojava i već smo imali slične slučajeve u prošlosti – kaže pravnica Dženifer Votson.\nDa čitav slučaj bude još jeziviji, čak i lekari kažu da ovo uopšte nije nemoguće. Šta više, čak imaju i naziv za šlog od šamponjere i nazivaju ga “sindromom salona lepote”. Ipak, zbog toga ne savetuju da prestanete da posećujete frizerske salone,već da, ukoliko vam je položaj neprijatan i čini vam se da ste previše nagli glavu unazad, odmah ga promenite.


TotalCar.rs » Nove dozvole: vožnja samo Srbijom\nNove dozvole: vožnja samo Srbijom\ndozvole, Srbija, TOP\n0 komentara 10924 pregleda\nNove čipovane vozačke dozvole ne važe u inostranstvu. Za dobijanje međunarodne dozvole sada potrebna i potvrda iz MUP.\nIzmenjena nova vozačka dozvola ne samo da je bezvredna izvan granica Srbije, nego je sa njom i procedura dobijanja međunarodne putne isprave, komplikovanija nego ranije. Za one zemlje u kojima je do sada bilo potrebno posedovati međunarodnu dozvolu, sve je ostalo isto, dok je za vađenje internacionalne isprave neophodan još i „papir“ više.\n– Planirano je da nova dozvola postane validna i van naših granica, ali mi ne znamo kada će to biti realizovano – rekli su nam u Auto-moto savezu Srbije. – Dodatni problem je nastao jer na novoj dozvoli nije vidljivo da li vozač ima neke zabrane, pa je zbog toga potrebno da se i u MUP izvadi posebna potvrda.\nBilo kakve zabrane se ručno upisuju na poleđini stare isprave, dok je nova opremljena savremenim čipom. Ipak, to nije od pomoći, jer sa nje ne mogu da se očitaju potrebni podaci.\n– Pravilnik o izdavanju međunarodnih vozačkih dozvola propisuje da je između ostalog neophodno izvaditi i dokaz o izrečenim ili izvršenim zabranama upravljanja vozilom – kažu u MUP. – Za dobijanje tog dokumenta potrebno je dostaviti zahtev u pismenoj formi, priložiti dozvolu na uvid i platiti administrativnu taksu od 420 dinara.\nMeđunarodna vozačka dozvola košta 2.000 dinara, ali je za one koji poseduju novu ispravu ta cena uvećana za 420 dinara koliko košta potvrda iz MUP. Pored toga za dobijanje ovog dokumenta u AMSS je potrebno dostaviti – dve fotografije formata 35 x 45 mm, kopije vozačke dozvole i lične karte i njihove originale na uvid.\nIz prvog lica sletite Kawasakijem ZX6R s litice\nSAD: Litar benzina 75 RSD i pada


ЕРДОГАН ПРЕТИ ЕВРОПИ ако га не подржи\nERDOGAN PRETI EVROPI ako ga ne podrži\n19 januara 2020\nErdogan pruža podršku međunarodno priznatoj vladi, ukoliko želi da okonča sukob u toj zemlji, prenosi Avaz.ba.\n„Imajući na umu da je Evropa manje zainteresovana za pružanje vojne podrške Libiji, ona očigledno mora izabrati da sarađuje s Turskom, koja je već obećala vojnu pomoć„, piše Erdogan.\nMi ćemo obučavati libijske snage sigurnosti i pomagati im u borbi protiv terorizma, trgovine ljudima i dugih ozbiljnih prijetnji protiv međunarodne sigurnosti, dodao je, piše Avaz.\n„Evropa će se suočiti s novim nizom problema i pretnji ako legitimna libijska vlada padne“, napisao je Erdogan.\nErdogan navodi da će, ukoliko libijska legitimna vlada propadne, islamske militantne grupe kao što su Islamska država i El-Kaida „pronaći plodno tlo kako bi ponovo stale na noge“, prenosi Rojters.


Poker Srbija: Viktor Blom Opet Dominira Online High Stakes Poker Stolovima\nViktor Blom Opet Dominira Online High Stakes Poker Stolovima\nNajjača onlajn igra je ponovo na vrhuncu a glavni akteri su svima poznati. Viktor "Isildur1" Blom i Phil "RaiseOnce" Ivey su verovatno 2 igrača (ne treba zaboraviti odsutnog Gus Hansen-a) bez kojih bi najjača igra na internetu bila daleko manje zanimljiva nego što jeste. Kada su oni u za stolom nivo igre se drastično poveća i igrači koji su inače selektivni u igru, teško odolevaju a da ne igraju više ruku nego što bi u normalnim uslovima igrali.\nI ove nedelje su ove dve poker legende bile za virtuelnim zelenim stolovima, i prirodno akcije je bilo na pretek. Prvo je Ivey u ponedeljak zaradio $399.200 igrajući $200/$400 PLO, a pot dana je naravno pripao njemu u duelu sa Ben "Ben86" Tollerene-om, gde je samo u toj ruci zaradio $298.285. Pokušao je Ike Haxton da mu pomuti slavu sa plusom od $373.000, ali je na kraju dana morao da se zadovolji sa 2. mestom. Pored njih dvojice jedini koji je u ponedeljak izašao sa šestocifrenim plusom jeste Švajcarac Ronny "1-ronnyr3" Kaiser koji je zaradio $149.000.\n"Isildur1" je ponedeljak završio dosta tiho za njega, ali se zato revanširao juče kada je dan završio sa plusom od $559.400. Ponovo je mesto "sukoba" bilo $200/$400 PLO, a "klijenti" već stalni gosti poput: Ike Haxton, "Jeans89", "WRUUUUM", Sam "tr1cky7" Trickett i naravno, Phil "RaiseOnce" Ivey. Koliko je imao dobar dan, govori i činjenica da je "Isildur1" igrao na 5 stolova i na svih 5 je izašao sa plusom. Blom je od kraja avgusta u plusu čak $3.300.000, dok je na godišnjoj listi na 1. mestu. Sa druge strane, Ivey je u debelom minusu, ali se poslednjih nedelja polako oporavlja.


Mapa koja pokazuje gde možete da kupite brašno – Pekar&Poslastičar\nMapa koja pokazuje gde možete da kupite brašno\nOnlajn mapa koja pokazuje kupcima gde mogu da nađu brašno usled nacionalne nestašice istog, postala je javna na teritoriji Velike Britanije.\nNacionalna asocijacija britanskih i irskih mlinara (NABIM) zajedno sa trgovcima stvorila je nacionalnu “mrežu za brašno” gde prodavci prijavljuju da u svojim lokalima imaju na stanju brašno u vrećama od tri i više kilograma, kojima se inače snabdevaju pravna lica – ugostitelji i proizvođači.\nOva mapa podrazumeva da kupci mogu da pretraže lokalne pekare, supermarkete i veletrgovine koje imaju na stanju veća pakovanja brašna dostupna za kupovinu.\nNaime, u Velikoj Britaniji je došlo do nestašice malih pakovanja, pošto dobavljači ne mogu da se izbore sa potražnjom koja je porasla usled epidemije koronavirusa.\nNABIM ističe i da problem nije u nestašici samog brašna, već u trenutno velikoj potražnji malih pakovanja koja inače čine svega 4% tržišta.\n– Želimo da na ovaj način pokažemo kupcima da brašna ima dovoljno i da postoji lakši i udobniji način da pronađu prodavnice u kojima mogu kupiti veća pakovanja – rekao je generalni direktor NABIM Aleks Vou, dodavši da ga raduje i da toliko ljudi iznova otkriva radosti mešenja kod kuće i da se nada da će takvo raspoloženje opstati i kad se razreši trenutna kriza sa pandemijom virusa COVID-19.\nNABIM je pokrenuo i sistem ranog upozorenja koji omogućava članovima da istaknu nadolazeće probleme pre nego što postanu kritični.\nTo daje dovoljno vremena da se problemima pozabave i industrija i vlast, ukoliko je to potrebno.\nPriredila: Anđelija Lazić, magazin Pekar& Poslastičar


Kinezi fascinirani guslama - Sputnjik Srbija\n10:01 08.12.2018 (osveženo 10:06 08.12.2018) Preuzmite kraći link\nPojava Raša Vučinića u narodnoj nošnji za vreme zvaničnog sastanka ministara Srbije i Kine, pre otvaranje Kulturnog centra Srbije „Ivo Andrić“, fascinirala je kineskog ministra kulture i turizma Lua Šuganga, koji je odmah ustao i pozdravio guslara i tom prilikom sa oduševljenjem posmatrao detalje narodne nošnje i zatražio da se fotografiše sa njim.\nVučinićev nastup u Kulturnom centru Srbije u Pekingu pomno su pratili kineski zvaničnici, ali i kineski studenti sa Katedre za srpski jezik pa su izrazili želju da on održi predavanja o značaju tog instrumenta u srpskoj kulturi, istoriji i književnosti.\nVučinić je održao predavanja na univerzitetima „Bixing forin stadis juniversiti“ i „Bixing internešnel stadis juniversiti“, a kineski studenti su sa velikim oduševljenjem slušali priču o srpskoj kulturi, književnosti, guslama i izrazili veliku želju da i sami nauče da guslaju.\nImajući ovo u vidu, Društvo guslara „Serdar Janko Vukotić“ odlučilo je da pošalje dva instrumenta na poklon pekinškim univerzitetima i da putem video-linka besplatno organizuje školu gusala kineskim studentima, koji studiraju srpski jezik.\nVučinić u izjavi Tanjugu naglašava da su gusle svojevrsni simbol srpske kulture i neraskidivi deo nacionalnog identiteta.\n„Da nije bilo gusala, malo bi toga danas znali o našoj istoriji i književnosti, a njihov značaj u duhovnom smislu najbolje je opisan u jednom narodnom stihu: Manastiri i sveto gudalo, to je srpsku veru očuvalo“, ističe Vučinić.\nGusle su, podseća, kroz istoriju zauzimale počasno mesto kako u svakoj srpskoj kući pored ikone i kandila, tako i u svakoj crkvi, manastiru, ali i na srpskim dvorovima.\n„Poznato je da je svaki naš kralj imao svog ličnog guslara i da su svi značajni događaji i manifestacije otvarani zvukom gusala. Kralj Aleksandar Karađorđević je čak kao predsednik žirija učestvovao na takmičenju guslara u Kraljevini Jugoslaviji. Oduševljenje guslama iskazali su i mnogi velikani poput Fridriha Prvog Barbarose, Getea, Mihajla Pupina i Nikole Tesle“, kaže Vučinić.\nGete je, dodaje, čak učio srpski jezik, da bi razumeo epske pesme uz gusle, a Tesla je rekao da „ne postoji veća sila nebeska koja može da osvoji dušu Srbinovu, kao što to mogu gusle“.\n„Gusle su u poslednjih godinu dana i kroz institucije ponovo dobile mesto koje im pripada, a Ministarstvo kulture i informisanja i Sekretarijat za kulturu grada Beograda, podržali su jedan od najvećih projekata Školu gusala Guslarskog društva Serdar Janko Vukotić“, kaže Vučinić.\ngusle, Kina, Srbija


Dvocifreni rast evropskog tržišta organskih proizvoda | EurActiv Srbija\nDvocifreni rast evropskog tržišta organskih proizvoda\nObjavljeno : 17.02.2017.\t Tweet\nTržište organskih proizvoda u Evropi nastavlja da raste i u 2015. je, prema konačnim podacima, povećano za 13%, na gotovo 30 milijardi evra, pri čemu je tržište tih proizvoda u EU vredelo nešto više od 27 milijardi. Površina pod organskim proizvodima istovremeno je povećana za gotovo milion hektara. Najveće tržište organskih proizvoda u Evropi je Nemačka ali Švajcarska ima najveću potrošnju organske hrane po stanovniku, kako u Evropi, tako i u svetu.\nNemačko tržište organskih proizvoda u 2015. je dostiglo vrednost od 8,6 milijardi evra, francusko 5,5 milijardi, britansko 2,6 milijardi a italijansko 2,3 milijarde.\nPrvi pokazatelji za 2016. pokazuju da tržište nastavlja da jača i da je u Nemačkoj u toj godini dostiglo 9,5 milijardi evra. Inače, Nemačka je drugo po veličini tržište organskih proizvoda u svetu posle SAD (35,8 milijardi evra u 2015.).\nPodatke o evropskom organskom sektoru objavili su Istraživački institut za organsku poljoprivredu (FiBL) i Kompanija za informacije o poljoprivrednom tržištu (AMI) na sajmu BIOFACH, vodećoj svetskoj izložbi organske hrane koja se održava od 15. do 18. februara u Nirnbergu.\n"Evropsko tržište beleži snažan rast. Prvi put od finansijske krize na tržištu je registrovan dvocifreni rast, od 13%. U Francuskoj i Italiji tržišta su u 2015. porasla za 15% a u Nemačkoj za 11%", istakla je Helga Viler (Willer) iz FiBL.\nSvake godine, kako se navodi, evropski potrošači troše sve više na organsku hranu, u proseku 36 evra na nivou Evrope a 54 evra na nivou EU.\nNajviše na organsku hranu troše Švajcarci - 262 evra po stanovniku, a slede Danska sa 191 i Švedska sa 177 evra.\nEvropske zemlje takođe beleže najveći udeo organskog tržišta u ukupnom - u Danskoj je to 8,4%, Švajcarskoj 7,7 a u Luksemburgu 7,5%.\n"Brojni proizvodi i grupe prizvoda imaju i veći udeo. U Švajcarskoj je npr. svako četvrto prodato jaje iz organske proizvodnje a kod mlečnih proizvoda udeo organskih može da bude 10 i više procenata", rekla je Dijana Šak (Diana Schaac) iz AMI.\nTržište raste brže od organske poljoprivrede\nTrend bržeg rasta tržišta od rasta organske proizvodnje nastavljen je 2015. Međutim, ohrabruje što površina pod organskom poljoprivredom raste brže nego ranije i u 2015. je povećana za gotovo milion hektara ili 8,2%.\nNa kraju te godine pod organskom proizvodnjom u Evropi je bilo 12,7 miliona hektara, od čega 11,2 miliona u EU, što predstavlja 2,5 odnosno 6,2% ukupnog poljoprivrednog zemljišta.\nNajveće poljoprivredne površine pod organskom proizvodnjom su u Španiji (1,97 miliona hektara), Italiji (1,49 miliona) i Francuskoj (1,37 miliona). U svakoj od tih zemalja je površina pod organskom poljoprivredom povećana u 2015. godini za najmanje 100.000 hektara.\nU devet evropskih zemalja je najmanje 10% poljoprivrednog zemljišta pod organskom proizvodnjom a najveći udeo ta proizvodnja ima u Lihtenštajnu (30%), Austriji (21%) i Švedskoj (17%).\nProizvodnja ne drži korak sa tražnjom\nU Evropi radi gotovo 350.000 organskih proizvođača, pri čemu u Evropskoj uniji 270.000 , kao i 60.000 prerađivača organskih proizvoda i skoro 3.700 uvoznika.\nI dok broj organskih proizvođača raste umereno, po stopi od 3% u Evropi i 5% u EU, broj prerađivača i uvoznika beleži dvocifreni rast od 12 odnosno 19%.\nMatijas Štolc (Matthias Stolze) iz FiBL kaže da je činjenica da broj prerađivača i uvoznika raste brže od broja proizvođača još jedan pokazatelj da organska proizvodnja ne drži korak sa tražnjom.\n"Zemlje treba da nastave jasnu strategiju razvoja organskog sektora, podrže kraće lance isporuke tih proizvoda sa ciljem obezbeđenja ekoloških i socijalnih koristi i uspostave bolju statistiku kako bi unapredili tačnost prikupljenih podataka o organskom tržištu", zaključio je Štolc.\n: Prvi put manje površina pod GMO u svetu\n: Organski proizvodi u Srbiji na manje od 10.000 hektara\n: Nemci gaje organsku hranu na manjoj površini\n: Nezadovoljstvo planom EK za organsku proizvodnju